**Informatīvais ziņojums**

**"Administratīvā sloga mazināšana valsts pārvaldē"**

Saturs

[1. Pašreizējā situācija 3](#_Toc494098902)

[1.1. Informācijas sniegšana valsts iestādēm 4](#_Toc494098903)

[1.1.1. Statistiskās informācijas pieprasījumi 5](#_Toc494098904)

[1.1.2. Finanšu un valsts budžeta pārskati 6](#_Toc494098905)

[1.1.3. Personālvadības dati 7](#_Toc494098906)

[1.1.4. Citi informācijas pieprasījumi 8](#_Toc494098907)

[1.2. Ministru kabinetā regulāri sniedzamie informatīvie ziņojumi 10](#_Toc494098908)

[2. Priekšlikumi turpmākai rīcībai 12](#_Toc494098909)

[Pielikums 14](#_Toc494098910)

1. [tabula 14](#_Toc494098911)

2. [tabula 17](#_Toc494098912)

3. [tabula 34](#_Toc494098913)

4. [tabula 49](#_Toc494098914)

Informatīvais ziņojums "Administratīvā sloga mazināšana valsts pārvaldē" (turpmāk – informatīvais ziņojums) izstrādāts, pamatojoties uz Valsts pārvaldes politikas pamatnostādnēs 2014.–2020. gadam (apstiprinātas ar Ministru kabineta 2014. gada 30. decembra rīkojumu Nr. 827 "Par Valsts pārvaldes politikas attīstības pamatnostādnēm 2014.–2020. gadam") definēto uzdevumu 3.2.4. "Veikt *ex-ante* novērtējumu par iestādes darbības atskaitīšanās sistēmu, vienkāršojot administratīvās procedūras, kā arī izvērtējot pārskatu sniegšanas biežumu".

# 1. Pašreizējā situācija

Iestādes pastāvīgi sniedz dažādu veidu informāciju, piemēram, atbildes uz iedzīvotāju iesniegumiem, pārskatus par padarīto darbu, informāciju par statistikas datiem. Informācijas saņēmēju loks ir plašs, tā redzamākā daļa ir fiziskās un juridiskās personas, t. sk. ārvalstīs. Savukārt tās informācijas sniegšanas lietderība, ar ko valsts pārvaldes iestādes apmainās savstarpēji, nav pietiekami izvērtēta.

Pienākums sniegt informāciju citai iestādei vai Ministru kabinetam tiek uzskatīts par darba rutīnu, turklāt nepārdomāta informācijas sniegšana citām valsts pārvaldes iestādēm patērē resursus, ko iestāde varētu novirzīt pamatfunkciju veikšanai – politikas plānošanai un īstenošanai, kā arī iedzīvotājiem sniegto pakalpojumu kvalitātes uzlabošanai.

Lai gan Eiropas Savienības Labāka regulējuma programma koncentrējas uz administratīvā sloga mazināšanu komer­santiem, vairākās Eiropas Savienības dalībvalstīs aktuāls ir jautājums par administratīvā sloga mazināšanu publiskajā sektorā, piemēram, Igaunijā, Vācijā un Nīderlandē. Nīderlande ir viena no vadošajām valstīm administra­tīvo procedūru vienkāršošanā, un Latvija izmanto tās standarta izmaksu modeli administratīvā sloga aprēķinam.[[1]](#footnote-2)

Nepārdomātas, savstarpēji nesaskaņotas informācijas sniegšana un uzglabāšana valsts pārvaldei rada papildu administra­tīvo slogu un administratīvās izmaksas.

1. attēls. Informācijas aprite valsts pārvaldē

Saskaņā ar tiesību aktu sākotnējās ietekmes novērtējuma ziņojumos (turpmāk – anotācija) sniegtajiem datiem administratīvās izmaksas, ko rada prasība sniegt informāciju citām valsts iestādēm, 2015. gadā palielinājušās par 3 245 677 *euro* un 2016. gadā – par 8 337 711 *euro*.[[2]](#footnote-3)

Vērtējot pārskatu sniegšanas sistēmu valsts pārvaldē, šajā ziņojumā uzmanība tiek pievērsta regulāri sniedzamai informācijai, jo neregulāra (vienreizēja, kampaņveidīga) informācijas sniegšana ir neprognozējama un tā nevienmērīgi ietekmē kopējo sniedzamās informācijas apjomu.

Laikposmā no 2016. gada septembra līdz novembrim veikta centrālo valsts pārvaldes iestāžu (turpmāk – iestādes) aptauja, kurā tika iegūta informācija par regulāri sniedzamo informāciju valsts pārvaldē (Ministru kabinetā regulāri sniedzamie informatīvie ziņojumi, statistiskās informācijas pieprasījumi, finanšu un valsts budžeta pārskati, personālvadības dati, pārskati par politikas plānošanas dokumentu izpildi un citi informācijas pieprasījumi), šīs informācijas sniegšanas biežumu, informācijas apjomu un informācijas sniegšanas formu.

Kopumā tika saņemti 123 priekšlikumi par 54 tiesību aktiem, trīs politikas plānošanas dokumentiem un diviem pieprasījumiem no Saeimas deputātiem/komisijām. Visvairāk saņemto priekšlikumu ir saistībā ar statistiskās informācijas pieprasījumiem. Priekšlikumi turpmākai rīcībai apkopoti un pievienoti informatīvā ziņojuma pielikumā.

Ņemot vērā, ka statistiskās informācijas pieprasījumi saistīti gan ar personālvadības datiem, gan budžeta un finanšu datiem, apkopojums pielikumā grupēts četros tēmu blokos:

1) Ministru kabinetā regulāri sniedzamie informatīvie ziņojumi (saistībā ar kuriem nepieciešamas izmaiņas);

2) informācija par personālvadības jautājumiem;

3) informācija par budžeta un finanšu jautājumiem;

4) citas informācijas pieprasījumi.

Informatīvais ziņojums neattiecas uz informācijas sniegšanas prasībām, kuras valsts pārvaldes iestādes ir noteikušas saistībā ar Eiropas strukturālo un investīciju fondu projektu īstenošanu. Ziņojumā nav ietverti arī iestāžu priekšlikumi, kuri jau tiek īstenoti.

Eiropas Savienības dalībvalstīs, piemēram, Dānijā, tiek veikti salīdzinošie pētījumi par Eiropas Savienības regulējuma ieviešanu citās dalībvalstīs un pārņemti labākās prakses piemēri, lai pēc iespējas ierobežotu administratīvo izmaksu pieaugumu dažādu atskaišu sniegšanā.[[3]](#footnote-4)

2. attēls Iestāžu saņemtie priekšlikumi un/vai komentāri

Informatīvā ziņojuma mērķis ir novērtēt valsts pārvaldes pārskatu sniegšanas sistēmu un sniegt priekšlikumus administratīvā sloga mazināšanai valsts pārvaldē.

## Informācijas sniegšana valsts iestādēm

Analīzes rezultātā konstatēts, ka visvairāk iestāžu sniedz pārskatus saistībā ar finansēm un valsts budžetu, personālvadības datiem, kā arī atbildot uz statistiskās informācijas pieprasījumiem. Šīs jomas (statistika, budžets un personāls) nereti pārklājas, tāpēc arī iestāžu atbildēs viens tiesību akts vai pārskats tika uzskaitīts vairākās sadaļās, piemēram, pārskats par atlīdzību tika minēts divās sadaļās "Finanses un budžeta atskaites" un "Personālvadības dati". Minētajās trijās jomās iestādes arī saskata lielāko administratīvo slogu.

### 1.1.1. Statistiskās informācijas pieprasījumi

Aptaujas ietvaros vislielākā informācijas dublēšanās atklāta Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" kontekstā.

Kopš 2017. gada 1. janvāra minētie noteikumi ir zaudējuši spēku, un to vietā tika pieņemti jauni Ministru kabineta 2016. gada 20. decembra noteikumi Nr. 812 "Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi".[[4]](#footnote-5) Tomēr daļa no iestāžu identificētajām problēmām tika pārceltas arī jaunajos noteikumos.

|  |
| --- |
| *Piemērs*  *Ministru kabineta 2006. gada 6. novembra noteikumi Nr. 922 "Valsts statistikas pārskatu un anketu veidlapu paraugu apstiprināšanas noteikumi" paredzēja pienākumu sniegt datus Centrālajai statistikas pārvaldei (turpmāk – CSP), piemēram, komplekso gada pārskatu, pārskatu par ieguldījumu kustību, pārskatu par izmaksām u. c. Vienlaikus atsevišķās veidlapās pieprasāmā informācija tiek sniegta Finanšu ministrijai citu pārskatu ietvaros – pārskata veidlapās "Pārskats par budžeta izpildi", "Pārskats par darbības finansiālajiem rādītājiem" un ceturkšņa pārskatā "Pārskats par darbu", ko saņem arī CSP. Papildus minētajam veidlapās sniegtā informācija pārklājas ar informāciju iestāžu gada pārskatos.*  *Saistībā ar noteikumiem atklājās, ka veidlapā "Pārskats par izmaksām" daļa informācijas (piemēram, izdevumi par metāla, stikla, gumijas un plastmasas izstrādājumiem) tiek pieprasīta pārāk detalizēti un prasa laikietilpīgu manuālu darbu. Ņemot vērā, ka grāmatvedības uzskaite nesniedz informāciju tik detalizēti un iestādes sniedz aptuvenus datus, ir apšaubāma sniegtās informācijas ticamība. Papildus gan atzīmējams, ka Eiropas Parlamenta un Padomes 2013. gada 21. maija Regula Nr. 549/2013 par Eiropas nacionālo un reģionālo kontu sistēmu Eiropas Savienībā nenosaka nepieciešamību savākt grāmatvediskas precizitātes datus par visām ekonomiskajām parādībām.*  *Pozīcija par izmaksām saistībā ar metāla, stikla, gumijas un plastmasas izstrādājumiem (pārskats par izmaksām) tāpat kā pārskats par ieguldījumu kustību un kompleksais gada pārskats gandrīz bez izmaiņām tika pārcelts uz jaunajiem noteikumiem.*  *Aprakstītajai situācijai ir vairāki risinājumi: 1) atbilstoši Finanšu ministrijas priekšlikumam apvienot veidlapas, kas tiek aizpildītas un sniegtas gan Finanšu ministrijai, gan CSP;  2) samazināt detalizācijas pakāpi atsevišķās veidlapās ("Pārskats par izmaksām", iespējams, arī "Kompleksais pārskats par darbību 20\_\_.gadā").*  *Pieņemot, ka izmaiņu rezultātā sniedzamās informācijas apjoms samazināsies vismaz par pusi, provizoriski izmaiņas ik gadu ietaupīs administratīvās izmaksas vienai iestādei 160,47 EUR apmērā[[5]](#footnote-6), savukārt centrālajām iestādēm kopā – apmēram 27600,84 EUR gadā* |

Vērtējot līdzīgas vai šķietami līdzīgas informācijas sniegšanas prasības, jāņem vērā ne tikai sniedzamās informācijas detalizācijas pakāpe, bet arī rādītāja definīcija.

Ministru kabinetā 2017. gada 17. janvārī tika izskatīts Ekonomikas ministrijas sagatavotais informatīvais ziņojums “Par administratīvo datu izmantošanu Centrālajā statistikas pārvaldē, problēmām un iespējamajiem risinājumiem”, kurā sniegts pārskats par situāciju un problēmām valsts administratīvo reģistru un datubāzu informācijas izmantošanā oficiālajā statistikā un iespējamiem risinājumiem situācijas uzlabošanā. Saskaņā ar Ministru kabineta 2017. gada 17. janvāra protokollēmuma (prot. Nr. 3 25. §) 3. punktu Ekonomikas ministrijā ir izveidota darba grupa priekšlikumu izstrādei administratīvo datu avotu pilnveidošanai, metodoloģisku un institūciju sadarbības jautājumu risināšanai, kā arī administratīvā sloga mazināšanai, lai radītu priekšnoteikumus pilnīgāku administratīvo datu avotu izmantošanai oficiālās statistikas nodrošināšanā.

CSP jau šobrīd izmanto lielu daļu no administratīvajos datu avotos pieejamās informācijas. Piemēram, Finanšu ministrijas (turpmāk – FM) datubāze tiek izmantota darba samaksas izmaiņu specifiskā indikatora aprēķinam ministrijās un citās centrālajās valsts iestādēs *Eurostat*[[6]](#footnote-7). Tāpat CSP izmanto Valsts ieņēmumu dienesta (turpmāk – VID) administratīvos datus pārskata 2-darbs rādītāju iegūšanai jau no 2008. gada, kā rezultātā privātā sektora mikrouzņēmumi ar darbinieku skaitu no 1 līdz 6, kas veido 83 % no visām ekonomiski aktīvajām statistiskajām vienībām, netiek apsekoti un tiem netiek radīts administratīvais slogs attiecībā uz 2-darbs iesniegšanu. No 2016. gada ir ieviesta pārskata 2-darbs saīsinātā versija, ko iesniedz privātā sektora komersanti ar darbinieku skaitu 7–49. VID dati tiek izmantoti 26 % saīsinātās veidlapas rādītāju iegūšanai.

CSP regulāri vērtē iespējas mazināt administratīvo slogu informācijas sniedzējiem, pētot administratīvajos reģistros pieejamos datus un meklējot iespējas arvien plašākam to pielietojumam. Šī regulāra procesa ietvaros tiek rīkotas divpusējās tikšanās ar iestādēm, kuru pārziņā ir dažādas datubāzes, lai apspriestu datu metodoloģiskās atšķirības. Piemēram, CSP sadarbībā ar FM ir veikusi Valsts un pašvaldību institūciju amatpersonu un darbinieku atlīdzības uzskaites sistēmas detalizētās datubāzes un mēneša pārskatu izpēti saistībā ar iespējamā administratīvā sloga samazināšanu valsts sektorā.

### 1.1.2. Finanšu un valsts budžeta pārskati

Atbilstoši iestāžu veiktajam izvērtējumam finanšu un valsts budžeta pārskatu blokā vislielākā informācijas dublēšanās konstatēta Likuma par budžetu un finanšu vadību, Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" un Ministru kabineta 2011. gada 23. augusta instrukcijas Nr. 8 "Instrukcija par valsts budžeta izpildes analīzi" kontekstā. Minētie normatīvie akti ir savstarpēji cieši saistīti, kas atspoguļots piemērā.

|  |
| --- |
| *Piemērs*  *Ministru kabineta 2013. gada 15. oktobra noteikumi Nr. 1115 "Gada pārskata sagatavošanas kārtība" tostarp paredz finanšu gada pārskata veidlapā Nr. 2-NP "Naudas plūsmas pārskats" sniegt skaidrojumus par izmaiņām starp pārskata perioda un iepriekšējā pārskata perioda datiem, skaidrojot izmaiņu iemeslu un būtiskākos darījumus.*  *Skaidrojums dublē Ministru kabineta 2011. gada 23. jūlija instrukcijas Nr. 8 "Instrukcija par valsts budžeta izpildes analīzi" 5. pielikuma "Paskaidrojums par valsts pamatbudžeta (speciālā budžeta) izpildi 20\_\_.gada\_\_mēnešos" informāciju.*  *Atceļot Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" prasību par skaidrojumu, finansiāli ieguvumi mazai valsts pārvaldes iestādei veidotu provizoriski 76,64 EUR gadā, savukārt centrālajām iestādēm kopā – vismaz 13182,08 EUR gadā[[7]](#footnote-8)* |

### 1.1.3. Personālvadības dati

Atbilstoši iestāžu veiktajam izvērtējumam personālvadības blokā vislielākā informācijas dublēšanās konstatēta Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu", Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, regulējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" un Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" kontekstā.

Pārskatu sniegšanu personālvadības jomā līdzīgi kā statistikas, finanšu un budžeta jomā nepieciešams ievērojami pilnveidot. Datu ieguvē netiek lietots informācijas vienreizes princips.

|  |
| --- |
| *Piemērs*  *Valstī ir izveidota Atlīdzības uzskaites sistēma, kuru uztur, pilnveido un aktualizē Finanšu ministrija. Atlīdzības uzskaites sistēmā iekļaujamā informācija ir noteikta Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" 4. punktā. Šī informācija ietver ziņas ne tikai par katras amatpersonas (darbinieka) mēnešalgu, piemaksām, kompensācijām u. tml., bet arī ziņas par iestādi, amatiem (statuss, saime, mēnešalgu grupa, slodze u. c.), amata, dienesta vai darba tiesisko attiecību uzsākšanas/izbeigšanās datumu**u. c. Iestāde, kapitālsabiedrība vai osta informāciju Finanšu ministrijā iesniedz datubāzes faila formātā atbilstoši noteikumu pielikumam. Informācija tiek sniegta reizi mēnesī.*  *Vienlaikus saskaņā ar Ministru kabineta 2002. gada 22. oktobra noteikumiem Nr. 478 "Kārtība, kādā aizpildāmas, iesniedzamas, regulējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" valsts vai pašvaldības iestādes vadītājs vai viņa pilnvarota persona sastāda valsts amatpersonu sarakstu un saraksta grozījumus un 15 dienu laikā elektroniskā veidā iesniedz tos Valsts ieņēmumu dienestā, izmantojot Valsts ieņēmumu dienesta elektroniskās deklarēšanas sistēmu. Par grozījumiem sarakstā uzskatāma amatpersonas amata maiņa, datums, kad persona stājusies valsts amatpersonas amatā vai beigusi pildīt valsts amatpersonas amata pienākumus, atzīme par valsts civildienesta ierēdņa statusa esību vai neesību, kā arī atzīme par valsts amatpersonas pienākumu pildīšanu uz laiku (aizvietošanu).*  *Nepieciešamību sniegt ziņas par darba ņēmējiem nosaka arī Ministru kabineta 2010. gada 7. septembra noteikumi Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", saskaņā ar kuriem darba devējs katru darba ņēmēju reģistrē Valsts ieņēmumu dienestā, iesniedzot ziņas (par personām, kuras uzsāk darbu; par darba ņēmējiem, kuri ir mainījuši vai zaudējuši likumā "Par valsts sociālo apdrošināšanu" noteikto darba ņēmēja statusu). Ziņu sniegšanai arī šajā gadījumā izveidota attiecīga veidlapa.*  *Ņemot vērā, ka pārskats par darbu katru ceturksni jāsniedz arī CSP, ievērojot Ministru kabineta 2016. gada 20. decembra noteikumus Nr. 812 "Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi", norādot ziņas par darba ņēmēju skaitu, darba samaksu u. c., secināms, ka dati par nodarbinātajiem valsts pārvaldē tiek sniegti dažādām iestādēm ar atšķirīgu informācijas sniegšanas biežumu un formu.*  *Ir atbalstāms Valsts kases ierosinājums izmantot Ministru kabineta 2010. gada 21. jūnija noteikumos Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" iekļautās ziņas kā centralizētu datubāzi citām iestādēm (CSP, Valsts ieņēmumu dienestam, oficiālajam izdevumam ''Latvijas Vēstnesis'' u. c.) dažādiem informācijas pieprasījumiem (plašsaziņas līdzekļu, privātpersonu u. c.), kā arī informācijas publiskošanai (centralizēti publicēti dati par visu iestāžu atalgojumu u. c.). Pieņemot, ka informācijas sniegšanas pienākums attiecas uz vismaz 172 iestādēm, paredzams, ka šāda priekšlikuma īstenošana mazinātu administratīvās izmaksas par 28843,58 EUR ik gadu.[[8]](#footnote-9) Par risinājumu vienotai platformai varētu kalpot Valsts kancelejas uzsāktā projekta "Cilvēkresursu vadības informācijas tehnoloģiju sistēmas izstrāde un ieviešana" ietvaros izstrādātā vienotā valsts pārvaldes iestāžu cilvēkresursu plānošanas un vadības IT sistēma (turpmāk – CIVIS), kurā tiks apkopoti dati par visās tiešās valsts pārvaldes iestādēs nodarbinātajiem. Paredzams, ka CIVIS atvieglos informācijas apstrādi par valsts pārvaldē strādājošajiem, uzlabos algu grāmatvedības un cilvēkresursu vadības datu pārskatāmību un datu migrācijas kvalitāti. Projekta sadarbības partneris ir Finanšu ministrija* |

### 1.1.4. Citi informācijas pieprasījumi

Citu informācijas pieprasījumu blokā iestādes minēja dažādus tiesību aktus, kuri vairākumā gadījumu ir saistīti ar iestādes darbības specifiku. Piemēram, informācijas sniegšana par kapitālsabiedrībām, inflācijas (patēriņa) cenu indeksu publicēšana ik ceturksni oficiālajā izdevumā ''Latvijas Vēstnesis'' u. c. Atsevišķus tiesību aktus iestādes ir minējušas pa vienai, kaut arī jautājuma mērķgrupa ir plašāka.

|  |
| --- |
| *Piemērs*  *Ievērojot Valsts pārvaldes iekārtas likumu, ir izveidota Tiešās pārvaldes iestāžu datubāze (turpmāk – TPI datubāze), kura satur informāciju par iestādi – nosaukums, padotība, kompetence, struktūra, saziņas iespējas, amatpersonu saraksts, nolikums un reglaments, saistošie un iestādes izdotie iekšējie normatīvie akti, iestādes darbību konkrētā jomā tieši regulējošo ārējo normatīvo aktu saraksts, publiskie pārskati. Ņemot vērā, ka šai informācijai ir publiskā ticamība, tai jābūt aktuālai. Tas nozīmē ziņu sniegšanu jebkādu izmaiņu gadījumā.*  *Savukārt Ministru kabineta 2007. gada 6. marta noteikumi Nr. 171 "Kārtība, kādā iestādes ievieto informāciju internetā" nosaka informāciju, kurai jābūt attiecīgās iestādes tīmekļvietnē. Šī informācija ietver t. sk. ziņas par iestādi, kontaktiem, pakalpojumiem, nozares politiku, normatīvajiem aktiem un attīstības plānošanas dokumentiem, publikācijām un statistiku, kā arī budžetu.*  *Šobrīd Latvijā nepastāv vienota publisko personu un iestāžu reģistrācija. Ziņas par tām uzkrāj Valsts ieņēmumu dienests, CSP, Valsts kanceleja un Valsts kase, taču šī informācija bieži nav aktuāla un nav arī publiski pieejama.*  *2017. gada 1. jūnija grozījumi likumā "Par Latvijas Republikas Uzņēmumu reģistru" cita starpā paredz publisko personu un iestāžu saraksta vešanu. Publisko personu un iestāžu sarakstā tiks iekļauta informācija par Latvijas Republikas Saeimu un Valsts prezidenta kanceleju, tiesām un prokuratūru, tiešās pārvaldes iestādēm, atvasinātām publiskām personām, pastarpinātām pārvaldes iestādēm un citām valsts iestādēm, kas nav padotas Ministru kabinetam. Šāds saraksts nodrošinās vienotu publisko personu un iestāžu uzskaiti, kā rezultātā aktuālā informācija par publiskajā reģistrā iekļautajām publiskajām personām un iestādēm būtu pieejama vienuviet. Publisko personu un iestāžu sarakstā tiks iekļautas dažādas ziņas par iestādi, tostarp nosaukumu, adresi, ziņas par vadītāju, padotību u. tml. Uzņēmumu reģistram pienākums uzturēt publisko personu un iestāžu sarakstu būs no 2018. gada 1. marta, bet saraksta publiska pieejamība jānodrošina ar 2018. gada 1. jūniju.*  *Ņemot vērā 2017. gada 1. jūnija grozījumus likumā "Par Latvijas Republikas Uzņēmumu reģistru", ir paredzēts veikt grozījumus Valsts pārvaldes iekārtas likumā, izslēdzot regulējumu, kas noteic, ka TPI datubāzi kārto Ministru kabineta noteikta tiešās pārvaldes iestāde, kā arī regulējumu, kas noteic datubāzē iekļaujamo informāciju. Tāpat ir paredzēts atzīt par spēku zaudējušu Ministru kabineta 2012. gada 7. augusta instrukciju Nr. 11 "Kārtība, kādā valsts tiešās pārvaldes iestādes ievieto informāciju tiešās pārvaldes iestāžu datubāzē". Lai arī informācijas sniegšana TPI datubāzē nerada ievērojamas administratīvās izmaksas[[9]](#footnote-10), plānots, ka izmaiņas ievērojami uzlabos informācijas sniegšanu par valsts pārvaldes iestādēm.*  *Informācijas sniegšanas uzlabošana plānota arī attiecībā uz valsts pārvaldes pakalpojumiem – Ministru kabineta 2017. gada 4. jūlija noteikumi Nr. 399 "Valsts pārvaldes pakalpojumu uzskaites, sniegšanas un kvalitātes kontroles kārtība" paredz, ka valsts un pašvaldību iestādēm vienuviet jāpublicē visu sniegto pakalpojumu apraksti un saņemšanas nosacījumi* |

## 

## 1.2. Ministru kabinetā regulāri sniedzamie informatīvie ziņojumi

Aptaujas ietvaros iestādes tika lūgtas novērtēt Ministru kabinetā regulāri sniedzamo informāciju atbilstoši kompetencei, t. sk. argumentēt regulāri sniedzamās informācijas lietderību un sniegt priekšlikumus turpmākai rīcībai.

Par nelietderīgiem tika atzīti daži no iestāžu identificētajiem regulāri sniedzamajiem 62 ziņojumiem:

1. Informatīvais ziņojums par Lauksaimniecības ilgtermiņa investīciju kreditēšanas programmas īstenošanu.[[10]](#footnote-11)
2. Informatīvais ziņojums par aizdevumu veidā īstenoto valsts atbalstu lauksaimniecībā izmantojamās zemes iegādei.[[11]](#footnote-12)
3. Informatīvais ziņojums par administratīvā sloga izvērtēšanu pašvaldību sniegtajos pakalpojumos, izvērtējot to saistošos noteikumus.
4. Ziņojums par Korupcijas novēršanas un apkarošanas biroja darbību, funkciju izpildi un budžeta līdzekļu izlietojumu.[[12]](#footnote-13)
5. Informatīvais ziņojums par valsts atbalsta programmu, kuras īsteno finanšu instrumentu veidā, īstenošanas gaitu.[[13]](#footnote-14)
6. Ziņojums par Datu valsts inspekcijas darbību.
7. Informatīvais ziņojums "Par darba tirgus īstermiņa prognozēm kārtējam gadam un bezdarbnieku un darba meklētāju prioritārajiem apmācību virzieniem".

Savukārt dažiem ziņojumiem, pēc iestāžu domām, iespējams, ir vērtējams ziņojumu sniegšanas biežums, saturs, forma u.  c.:

1. Informatīvais ziņojums "Par Atkritumu apsaimniekošanas valsts plāna 2013.–2020. gadam izpildi".
2. Informatīvais ziņojums par iekšējā audita darbību ministrijās un iestādēs pārskata gadā.
3. Informatīvais ziņojums "Pārskats par bērnu stāvokli Latvijā".
4. Informatīvais ziņojums "Par faktiski veikto valsts sociālās apdrošināšanas obligāto iemaksu pensiju apdrošināšanai ietekmi uz personu sociālo nodrošinājumu".
5. Informatīvais ziņojums par darba tirgus vidēja un ilgtermiņa prognozēm.[[14]](#footnote-15)

Vienā gadījumā – par administratīvā sloga izvērtēšanu pašvaldību sniegtajos pakalpojumos, izvērtējot to saistošos noteikumus, – turpmākā rīcība nav nepieciešama, ņemot vērā izstrādāto valsts pārvaldes reformu plānu, ar kuru paredzēts aizstāt Valsts pārvaldes politikas attīstības pamatnostādnes 2014.–2020. gadam.

Lai arī lielāko daļu no kopumā 62 informatīvajiem ziņojumiem, pēc iestāžu domām, būtu jāturpina sniegt Ministru kabinetā bez izmaiņām, Valsts kanceleja vērš uzmanību, ka 2016. gadā 19 no tiem tika apstiprināti bez izskatīšanas Ministru kabineta sēdē. Atsevišķi informatīvie ziņojumi no minētajiem 19 tiek sniegti vairākas reizes gadā vai pat reizi mēnesī.

Atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" (turpmāk – MK kārtības rullis) 60. punktam iesniegtā informatīvā ziņojuma virzību Ministru kabinetā nosaka Ministru prezidents, ja turpmākā rīcība saistībā ar informatīvajā ziņojumā minēto jautājumu nav paredzēta vai ja tas nav saistīts ar nozaru politiku ietekmes izvērtēšanu. Savukārt MK kārtības ruļļa 129.1 punkts paredz, ja saskaņā ar Ministru prezidenta rezolūciju par informatīvā ziņojuma turpmāko virzību tas nosūtāms Ministru kabineta locekļiem zināšanai bez izskatīšanas Ministru kabineta sēdē, Valsts kanceleja ievieto informatīvo ziņojumu Valsts sekretāru sanāksmju, Ministru kabineta Komitejas sēžu un Ministru kabineta sēžu dokumentu pārvaldības sistēmā ''e-Portfelis'' (turpmāk – e-portfelis) sadaļā "Informatīvie ziņojumi", un sistēma elektroniski nosūta attiecīgu paziņojumu tās lietotājiem. Tādējādi teorētiski viens un tas pats informatīvais ziņojums atkarībā no tā satura un situācijas vienā gadījumā var tikt izskatīts Ministru kabineta sēdē, citā gadījumā – tikt apstiprināts bez izskatīšanas sēdē.

Saskaņā ar Valsts kancelejas tabulā apkopotajiem datiem 2016. gadā Ministru kabinetā/Ministru kabineta Komitejas sēdē/Valsts sekretāru sanāksmē izskatīti 329 informatīvie ziņojumi, savukārt 74 informatīvie ziņojumi nosūtīti e-Portfelī bez izskatīšanas Ministru kabineta sēdē.

|  |  |  |
| --- | --- | --- |
| Informatīvie ziņojumi | 2015. | 2016. |
| Iesniegti un reģistrēti Valsts kancelejā, t. sk.: | 381 | 404 |
| ar Latvijas dalību Eiropas Savienībā saistītie jautājumi | 27 | 52 |
| informatīvie ziņojumi zināšanai | 128 | 121 |
| informatīvie ziņojumi turpmākai rīcībai | 226 | 231 |
| Izskatīti Ministru kabineta sēdē/Ministru kabineta Komitejas sēdē/Valsts sekretāru sanāksmē | 293 | 329 |
| Saskaņā ar Ministru prezidenta rezolūciju  **bez izskatīšanas Ministru kabineta sēdē**  **nosūtīti e-Portfelī**  nosūtīti adresātiem publiskajā elektronisko sakaru tīklā, izmantojot noteiktu šifrēšanas metodi | **85**  3 | **74**  1 |

Statistikas dati par informatīvajiem ziņojumiem 2015.–2016. gadā

Ņemot vērā samērā lielo informatīvo ziņojumu skaitu, kuri tiek ievietoti e-portfelī bez izskatīšanas Ministru kabineta sēdē, Valsts kanceleja uzskata, ka nepieciešams pārskatīt regulāri sniedzamo informatīvo ziņojumu lietderību, vērtējot to sniegšanas mērķi.

Iespējamās alternatīvas regulāri sniegtajiem informatīvajiem ziņojumiem, kuri neparedz turpmāko rīcību, ir informācijas publicēšana informācijas sagatavotāja tīmekļvietnē, ziņojumu sniegšana Ministru kabinetā atbilstoši nepieciešamībai vai pēc Ministru prezidenta pieprasījuma, ziņojumā ietvertās informācijas integrēšana citos pārskatos.

Piemēram, pamatojoties uz Ministru kabineta 2011. gada 8. februāra sēdes protokollēmuma (prot. Nr. 8 9.§) 2. punktā doto uzdevumu, Finanšu ministrijai reizi ceturksnī bija jāsniedz Ministru kabinetā informatīvais ziņojums par atalgojuma izmaiņām sabiedriskajā un privātajā sektorā. Ziņojuma mērķis bija informēt Ministru kabineta locekļus par atalgojuma izmaiņu tendencēm sabiedriskajā un privātajā sektorā. Minētie ziņojumi netika skatīti Ministru kabineta sēdēs, bet tika ievietoti e-portfelī, sadaļā "Informatīvie ziņojumi", kā arī lai nodrošinātu to pieejamību sabiedrībai, vienlaikus tika publicēti arī Finanšu ministrijas tīmekļvietnē. Ņemot vērā, ka izdevumi atalgojumam gan sabiedriskajā sektorā, gan privātajā sektorā 2013.–2014. gadā vairs neiezīmēja būtiskas izmaiņu tendences, kā arī lai lieki nenoslogotu Ministru kabinetu ar informatīva rakstura informāciju, kurai nav nepieciešama turpmāka rīcība, Finanšu ministrija secināja, ka izvirzītais uzdevums ir zaudējis savu aktualitāti un Ministru kabineta 2014. gada 2. decembra sēdē (prot. Nr. 66 14. §) uzdevums tika atzīts par aktualitāti zaudējušu. Vienlaikus Finanšu ministrija turpina regulāri publicēt informāciju par atalgojuma izmaiņām savā tīmekļvietnē grafiku veidā.[[15]](#footnote-16)

|  |
| --- |
| *Piemērs*  *Ministru kabineta 2008. gada 3. jūnija sēdē Labklājības ministrijai tika dots uzdevums (prot. Nr. 37 24. § 5. punkts) īstenot regulāru darba tirgus monitoringu, reizi gadā līdz kārtējā gada 1. martam sniedzot Ministru kabinetam informāciju par situāciju darba tirgū un darba tirgus īstermiņa prognozēm.*  *Labklājības ministrija norāda, ka tā neizstrādā ziņojumā iekļautās darba tirgus prognozes, tās tiek pārpublicētas, izmantojot citu iestāžu informāciju, ar kuru var iepazīties, piemēram, Ekonomikas ministrijas informatīvajos ziņojumos, Nodarbinātības valsts aģentūras (turpmāk – NVA) īstermiņa prognozēs, kā arī CSP tīmekļvietnē. Tāpat 2015. un 2016. gadā šis ziņojums tika iekļauts e-portfelī bez protokollēmuma, tikai ar informatīvu saturu.*  *Labklājības ministrija ierosina informatīvā ziņojuma vietā izstrādāt Labklājības ministrijas pārskata ziņojumu "Par NVA organizētajiem apmācību pasākumiem bezdarbniekiem un darba meklētājiem", aptverot ministrijas kompetences pasākumus, ar apkopojošu informāciju par iesaistes, darbā iekārtošanās, novērtējuma u. c. rezultātiem, kā arī aktualitātes attiecībā uz apmācību pilnveidi un Labklājības ministrijas Apmācību komisijas apstiprinātajiem sarakstiem. Šis ziņojums tiktu publicēts NVA tīmekļvietnē un nosūtīts Labklājības ministrijas Apmācību komisijai, kā arī, ja nepieciešams, citām iestādēm.*  *Ņemot vērā, ka pēdējo triju gadu laikā par informatīvo ziņojumu netiek diskutēts Ministru kabinetā, tas neparedz turpmāko rīcību un tiek gatavots, pārpublicējot informāciju, rodas jautājums par ziņojuma lietderību. Pārskata ziņojuma sagatavošana ar tajā ietvertu analīzi Labklājības ministrijas kompetences jautājumos un šī ziņojuma publiska pieejamība (NVA tīmekļvietnē) palielinātu ziņojuma vērtību un ļautu sasniegt mērķi – darba tirgus monitoringu. Vienlaikus piedāvātais risinājums samazinātu nelietderīgi izmantoto cilvēkstundu apjomu gan Labklājības ministrijā, gan arī Valsts kancelejā* |

# 2. Priekšlikumi turpmākai rīcībai

Valsts pārvaldei jādarbojas pēc iespējas efektīvi. Vienlaikus valsts pārvaldes iekārtas likums nosaka, ka valsts pārvaldei ir **pienākums informēt sabiedrību par savu darbību**. Pārskati par padarīto darbu, informācijas sniegšana citām valsts iestādēm u. c. ir nepieciešama **efektīvai, caurspīdīgai, uz pierādījumiem balstītas politikas veidošanai**.

Pārskatu sniegšanas sistēmas ietvarosjāievēro **informācijas vienreizes princips**, novēršot, ka identiska vai līdzīga satura informācija tiek gatavota un sūtīta vairākām iestādēm dažādos formātos. Šis princips jāizmanto ne tikai attiecībā uz iedzīvotājiem un komersantiem pieprasāmo informāciju, bet arī uz informācijas pieprasījumiem valsts pārvaldē. Ne mazāk svarīga ir pastāvošo informācijas sistēmu savstarpēja sasaiste vai citu mūsdienu elektronisko risinājumu ieviešana, kas nodrošinātu iestādēm piekļuvi darbam nepieciešamajai informācijai un ļautu efektīvi izmantot cilvēkresursus.

Vērtējot ikkatru informācijas sniegšanas prasību, t. sk. tās lietderību, **jāvadās pēc prasības mērķa – vai informācijas sniegšanas prasība palīdz sasniegt mērķi un vai to iespējams veikt ar mazākām administratīvām izmaksām**.

Papildus minētajam valsts pārvaldes iestādēm ir būtiski apzināties, ka informācijas apmaiņai nav obligāti jānotiek ar Ministru kabineta starpniecību. Sabiedrības informēšanai var izmantot arī citus komunikācijas kanālus.

Turpmākā rīcība, lai novērstu nepilnības pārskatu sniegšanas sistēmā:

* atbildīgajām iestādēm nodrošināt informatīvā ziņojuma pielikumā paredzēto turpmākās rīcības pasākumu īstenošanu noteiktajos termiņos un noteiktā kārtībā iesniegt attiecīgus priekšlikumus izskatīšanai Ministru kabinetā;
* Valsts kancelejai sadarbībā ar Finanšu ministriju un Ekonomikas ministriju atkārtoti izvērtēt iestāžu darbības pārskatu sniegšanas sistēmu, iekļaujot tajā jautājumus par finansēm un valsts budžetu, statistiku un personālvadību, un līdz 2020. gada 1. jūlijam iesniegt noteiktā kārtībā izskatīšanai Ministru kabinetā priekšlikumus administratīvo procedūru vienkāršošanai un pārskatu sniegšanas biežuma samazināšanai.

Paredzams, ka piedāvātās izmaiņas mazinās administratīvās izmaksas valsts pārvaldē un ļaus efektīvāk izmantot valsts pārvaldes cilvēkresursus.

Iesniedzējs:

Ministru prezidents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_ Jānis Citskovskis

Kosjaka 67082908

Aleksandra.Kosjaka@mk.gov.lv

15439

# Pielikums

informatīvajam ziņojumam

"Administratīvā sloga mazināšana valsts pārvaldē"

**Informācijas apkopojums par iestāžu sniegtajiem priekšlikumiem**

1. tabula

Ministru kabinetā regulāri sniedzamie informatīvie ziņojumi,

saistībā ar kuriem nepieciešamas izmaiņas

|  |  |  |  |  |  |
| --- | --- | --- | --- | --- | --- |
| Nosaukums | Informācijas sniegšanas pamatojums | Iesniedzējs | Informācijas sniegšanas termiņi | Iestādes informācijas sniegšanas lietderības novērtējums un priekšlikumi turpmākai rīcībai | Turpmākā rīcība |
| 1. Informatīvais ziņojums par administratīvā sloga izvērtēšanu pašvaldību sniegtajos pakalpojumos, izvērtējot to saistošos noteikumus | Valsts pārvaldes politikas pamatnostādņu pasākumu plāna 1.4.3. apakšpunkts  Administratīvā sloga izvērtēšana pašvaldību sniegtajos pakalpojumos, izvērtējot to saistošos noteikumus | Vides aizsardzības un reģionālās attīstības ministrija | Ik gadu | Vides aizsardzības un reģionālās attīstības ministrija (turpmāk – VARAM):  Izvērtējot saistošos noteikumus, VARAM norāda pašvaldībām uz normām, kas ir pretrunā Administratīvā procesa likuma 59. panta otrajā daļā noteiktajam, ka, ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem, un pieprasa šādas normas svītrot. Pēc būtības tas arī ir vienīgais iespējamais administratīvais šķērslis, ko ministrija var novērst, izvērtējot pašvaldību saistošos noteikumus. Savukārt, ja administratīvos šķēršļus var radīt augstāka spēka normatīvais akts (likumi, Ministru kabineta noteikumi), kurš pilnvaro pašvaldības izdot saistošos noteikumus, tad jautājums par administratīvo šķēršļu mazināšanu skatāms, sniedzot institūciju atzinumus par šo ārējo normatīvo aktu projektu starpinstitūciju saskaņošanas procesā.  Līdz ar to Valsts pārvaldes politikas pamatnostādņu pasākumu plāna 1.4.3. apakšpunktā paredzēto Ministru kabineta informatīvo ziņojumu nav iespējams sagatavot pienācīgā kvalitātē, jo šim informatīvajam ziņojumam nebūtu praktiskas nozīmes, analītiska satura, kā arī tas nesaturētu nekādu inovatīvu informāciju un pēc būtības tas pats radītu tikai papildu administratīvo slogu Ministru kabinetam  Piedāvājums: svītrot Valsts pārvaldes politikas pamatnostādņu pasākumu plāna 1.4.3. apakšpunktu | Valsts kancelejai sadarbībā ar Pārresoru koordinācijas centru un atbildīgajām ministrijām izvērtēt regulāri sniedzamo informatīvo ziņojumu mērķi un lietderību un sniegt priekšlikumus Ministru kabinetam līdz 2018. gada 30. decembrim |
| 2. Informatīvais ziņojums  "Par Atkritumu apsaimniekošanas valsts plāna 2013.–2020. gadam izpildi 2013., 2014. un 2015. gadā" (<http://polsis.mk.gov.lv/documents/4276>) | Ministru kabineta 2013. gada 21. marta rīkojums Nr. 100 "Par Atkritumu apsaimnieko-šanas valsts plānu 2013.–2020. gadam" | VARAM | 1. Par plāna izpildi 2013., 2014. un 2015. gadā – līdz 2016. gada 1. jūlijam  2. Par plāna izpildi 2016., 2017. un 2018. gadā – līdz 2019. gada 1. jūlijam  3. Par plāna izpildi  2019. un 2020. gadā – līdz 2021. gada 1. jūlijam | VARAM:  Informācijas turpmākā sniegšana ir lietderīga. Atbilst ES un Latvijas normatīvo aktu prasībām (Eiropas Parlamenta un Padomes 2008. gada 19. novembra Direktīva [2008/98/EK](http://eur-lex.europa.eu/eli/dir/2008/98/oj/?locale=LV) par atkritumiem un par dažu direktīvu atcelšanu un Ministru kabineta 2011. gada 12. jūlija noteikumi Nr. 564 "Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu").  Izvērtēt, vai būtu jānosaka retāka ziņojumu sniegšana, piemēram, plāna realizācijas vidusposmā un plāna beigās, un izdarīt grozījumus Ministru kabineta 2011. gada 12. jūlija noteikumos Nr. 564 "Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu" |
| 3. Ziņojums par Datu valsts inspekcijas darbību | Fizisko personu datu aizsardzības likuma  (turpmāk – FPDAL) 29. panta otrā daļa | Tieslietu ministrija | Iesniedz Ministru kabinetā un publicē oficiālajā izdevumā "Latvijas Vēstnesis" | Tieslietu ministrija (turpmāk – TM):  FPDAL 29. panta otrā daļa noteic, ka DVI darbojas saskaņā ar nolikumu, kuru apstiprina Ministru kabinets, kā arī pienākumu katru gadu Ministru kabinetam sniegt ziņojumu par savu darbību un publicēt to oficiālajā izdevumā "Latvijas Vēstnesis".  Savukārt Ministru kabineta 2013. gada 10. decembra noteikumu "Datu valsts inspekcijas nolikums" 13. punkts noteic pienākumu DVI reizi gadā sagatavot publisko pārskatu par savu darbību. Izvērtējot informācijas sniegšanas turpināšanas lietderīgumu un ņemot vērā to, ka abiem sagatavotajiem dokumentiem ir viens mērķis – informēt sabiedrību par iestādes darbību un piešķirto budžeta līdzekļu izlietojumu – ikgadēja ziņojuma par DVI darbību turpmākā iesniegšana nav lietderīga |
| 4. Informatīvais ziņojums "Pārskats par bērnu stāvokli Latvijā" | Atbilstoši Bērnu tiesību aizsardzības likuma 62. panta pirmās daļas 7. punktam Labklājības ministrijai jānodrošina ikgadējā pārskata par bērnu stāvokli valstī sagatavošana un iesniegšana Saeimā un Ministru kabinetā | Labklājības ministrija | Iesniegšanas termiņš – nav noteikts, praksē –kārtējā gada 4. ceturksnis.  Turpmāk plānots ziņojumu iesniegt Ministru kabinetā līdz 1. jūnijam (saskaņā ar Ministru kabineta 2016. gada 2. augusta sēdes protokollēmuma (prot. Nr. 38  36. §) 3.2. apakšpunktu – sākot ar 2017. gadu, labklājības ministram ikgadējo pārskatu par bērnu stāvokli Latvijā katru gadu līdz 1. jūnijam iesniegt noteiktā kārtībā Ministru kabinetā (līdz Starptau­tiskajai bērnu aizsardzības dienai), iekļaujot tajā informāciju par rekomendāciju izpildi iepriekšējā gadā) | Labklājības ministrija (turpmāk – LM):  Lai mazinātu administratīvo slogu, ir vērtējams priekš­likums pārskatu gatavot reizi divos gados. Tādā gadījumā nepieciešami grozījumi Bērnu tiesību aizsardzības likumā |
| 5. Informatīvais ziņojums "Par faktiski veikto valsts sociālās apdrošināšanas obligāto iemaksu pensiju apdrošināšanai ietekmi uz personu sociālo nodrošinājumu" | Likuma "Par valsts sociālo apdrošināšanu" pārejas noteikumu 49. punkts: "Ministru kabinets izvērtē šā likuma 5. panta ceturtajā daļā noteikto faktiski veikto obligāto iemaksu pensiju apdrošināšanai ietekmi uz personu sociālo nodrošinājumu un katru gadu līdz 1. oktobrim iesniedz Saeimai ziņojumu par to" | LM | Kārtējā gada 1. septembris | LM:  Lai mazinātu administratīvo slogu, ir vērtējams priekšlikums ziņojumu gatavot reizi divos gados. Tādā gadījumā nepieciešami grozījumi likumā "Par valsts sociālo apdrošināšanu" |
| 6. Informatīvais ziņojums "Par darba tirgus īstermiņa prognozēm kārtējam gadam un bezdarbnieku un darba meklētāju prioritārajiem apmācību virzieniem" | Ministru kabineta 2008. gada  3. jūnija sēdes protokollēmums (prot. Nr. 37 24. § 5. punkts): "Labklājības ministrijai īstenot regulāru darba tirgus monitoringu, sniedzot reizi gadā Ministru kabinetam informāciju par situāciju darba tirgū un darba tirgus īstermiņa prognozēm līdz kārtējā gada  1. martam" | LM | Kārtējā gada 1. marts | LM:  Nav lietderīgi, jo LM neizstrādā ziņojumā iekļautās darba tirgus prognozes, tās tiek pārpublicētas, izmantojot citu institūciju informāciju, ar ko var iepazīties, piemēram, EM informatīvajos ziņojumos, NVA īstermiņa prognozēs, kā arī CSP tīmekļvietnē. Tāpat pēdējo triju gadu laikā šis ziņojums ir iekļauts e-portfelī bez protokollēmuma, tikai ar informatīvu saturu.  LM ierosina informatīvā ziņojuma vietā izstrādāt LM pārskata ziņojumu "Par NVA organizētajiem apmācību pasākumiem bezdarbniekiem un darba meklētājiem", aptverot ministrijas kompetences pasākumus ar apkopojošu informāciju par iesaistes, darbā iekārtošanās, novērtējuma u. c. rezultātiem, kā arī aktualitātes attiecībā uz apmācību pilnveidi un LM Apmācību komisijas apstiprinātajiem sarakstiem. Šis ziņojums tiktu publicēts NVA tīmekļvietnē un izsūtīts LM Apmācību komisijai, citām ministrijām |

2. tabula

Informācijas sniegšana par personālvadības jautājumiem

|  |  |  |  |  |  |
| --- | --- | --- | --- | --- | --- |
| Normatīvais regulējums, kas nosaka informācijas sniegšanu | Valsts iestādes, kas pieprasa minēto informāciju | Sniedzamās informācijas saturs | Informācijas sniegšanas termiņi | Iestādes informācijas sniegšanas lietderības novērtējums un priekšlikumi turpmākai rīcībai | Turpmākā rīcība |
| 1. Ministru kabineta 2016. gada 20. decembra noteikumi Nr. 812 ''Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi'' | CSP | 2-gada. Kompleksais pārskats par darbību pārskata gadā  (vidējais darbinieku skaits gadā, aprēķinātā bruto darba samaksa tiem, kuriem nodokļus maksā darba devējs, ieņēmumi un kārtējie izdevumi) | Līdz nākamā gada 10. maijam | VARAM:  Pielikums dublējas ar gada pārskata 2. veidlapā sniegto informāciju | Valsts kancelejai izveidot darba grupu personālvadības jautājumos un sadarbībā ar ministrijām izvērtēt iestāžu sniegtos priekšlikumus par personālvadības datiem, t. sk. statistikas datiem personālvadības jomā, vienojoties par risinājumiem un nepieciešama­jiem grozījumiem normatīvajos aktos, t. sk. CIVIS funkcionalitātes nodrošināšanai, līdz 2019. gada 28. februārim |
|  |  |  |  | Satiksmes ministrija (turpmāk – SM):  Vajadzētu papildināt vai mazliet izmainīt 2-darbs, jo katru ceturksni tiek sniegta informācija gan par strādājošo skaitu, gan VSAO iemaksām. Turklāt visi ieņēmumi un izdevumi apkopoti gada pārskata veidlapā Nr. 2.  Daļu informācijas var ņemt no FM atskaites "Pārskats par atlīdzību" |
|  |  |  |  | Maksātnespējas administrācija:  Informācija atrodama katras iestādes gada pārskatā, bet attiecībā uz atalgojumu – jau minēts 4. punktā – ir gan ikmēneša, gan ceturkšņa pārskati, kuros jau šī informācija dažādos aspektos tiek ietverta |
|  |  |  |  | Valsts policija, Valsts robežsardze,Nodrošinājuma valsts aģentūra, Iekšlietu ministrijas Veselības un sporta centrs, Iekšlietu ministrijas Informācijas centrs:  Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 19. pielikuma veidlapā Nr. 2 "Pārskats par budžeta izpildi" un 8. pielikuma veidlapā  Nr. 6 "Krājumu izmaiņu pārskats" sniedzamā informācija dublējas ar Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" pielikuma Nr. 98 veidlapā 2-gada "Kompleksais pārskats par iestādes darbību" sniedzamo informāciju.  Šīs informācijas iegūšanai varētu izmantot gada pārskata veidlapu Nr. 5 "Nemateriālo ieguldījumu un pamatlīdzekļu izmaiņu pārskats", Nr. 6 "Krājumu izmaiņu pārskats" un Nr. 2 "Pārskats par budžeta izpildi", kas ir pieejamas Valsts kases informācijas sistēmā "e-Pārskati" |
|  |  |  |  | Izložu un azartspēļu uzraudzības inspekcija (turpmāk – IAUI):  Pārskatā pieprasītie dati dublējas ar gada pārskata veidlapās "Pārskats par budžeta izpildi", "Pārskats par darbības finansiālajiem rādītājiem" un Centrālajai statistikas pārvaldei iesniegtajos ikceturkšņa pārskatos "Pārskats par darbu" norādīto informāciju |
|  |  |  |  | CSP:  Pat ja atsevišķi pārskata 2-gada rādītāji dublējas ar VID gada pārskatu, gada pārskatā pieejamā informācija neļauj izpildīt Eiropas Parlamenta un Padomes 2013. gada 21. maija Regulas Nr. 549/2013 par Eiropas nacionālo un reģionālo kontu sistēmu Eiropas Savienībā prasības. No gada pārskata nav iespējams iegūt statistikai nepieciešamo informācijas detalizāciju, piemēram, nav pieejama informācija par darbinieku skaita un atalgojuma sadalījumu pa NACE klasifikācijas pozīcijām |
|  |  | Pārskats par darbu (2-darbs ceturkšņa. Pārskats par darbu) – dati par darba ņēmējiem, nostrādātais laiks, darba samaksa | Reizi ceturksnī | SM:  Daļu informācijas var ņemt no FM "Pārskats par atlīdzību" |
|  |  |  |  | Maksātnespējas administrācija:  Informācija par atalgojumu tiek sniegta gan ceturkšņa statistikas pārskatos, gan ikmēneša pārskatos Valsts kases ePārskatu sistēmā, kā arī FM un Valsts ieņēmumu dienestam (turpmāk – VID) tā ir pieejama iestāžu publiskajos pārskatos, atalgojuma tabulās, kuras publicētas iestādes tīmekļvietnē, bet kopumā par gadu – arī gada pārskatā |
|  |  |  |  | TM:  Resursu taupīšanas nolūkā FM veidlapas Nr. 1\_ATLĪDZĪBA iesniegšanas periodiskums varētu būt reizi ceturksnī. Šobrīd minētā veidlapa reizi mēnesī elektroniski jāiesniedz FM, kurā norāda datus par faktiski nostrādāto un nenostrādāto, bet apmaksāto stundu skaitu, darbinieku skaitu, saņemto atlīdzību, savukārt reizi ceturksnī Centrālajai statistikas pārvaldei jāiesniedz veidlapa 2-darbs, kurā arī jānorāda FM veidlapā Nr. 1\_ATLĪDZĪBA minētā informācija, tikai nedaudz citādā aspektā |
|  |  |  |  | IAUI:  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM  pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī), kā arī informācija par amatiem sniegta arī FM (reizi mēnesī līdz piecpadsmitajam datumam saskaņā ar Ministru kabineta 2010. gada 21. jūnija noteikumiem Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu") |
|  |  |  |  | Valsts kase:  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī) |
|  |  |  |  | CSP:  CSP iebilst pret iestāžu sniegtajiem viedokļiem par CSP pārskatu 2-darbs "Pārskats par darbu" un paskaidro:  1) Informācija, kas tiek sniegta FM un VID, nav pieejama statistikas vajadzībām nepieciešamajā detalizācijas pakāpē. Administratīvajās sistēmās pieejamo rādītāju definīcijas lielā daļā gadījumu atšķiras no statistiskajām definīcijām. Piemēram, apmaksātās stundas un atalgojuma rādītāji, kas tiek iesniegti FM pārskatā "Pārskats par atlīdzību" (mēneša) (turpmāk – FM pārskats), atbilst statistisko rādītāju definīcijai, savukārt darbinieku skaits neatbilst. FM pārskatā jānorāda faktiskais amatpersonu skaits atbilstoši amatu sarakstam mēneša beigās, nevis reālais skaits, kam pārskata mēnesī aprēķināta darba samaksa un uzskaitītas stundas. No FM pārskata datiem nav iespējams sadalīt visus rādītājus atsevišķi normālā un nepilna darba laika darbiniekiem atbilstoši Eiropas Komisijas 2005. gada 21. oktobra Regulas (EK) Nr. 1737/2005 par grozījumiem Regulā (EK) Nr. 1726/1999 attiecībā uz informācijas par darbaspēka izmaksām noteikšanu un iesūtīšanu, kā arī LM prasībām. Šāds sadalījums ir standarta darba tirgus rādītājs, ko pieprasa arī starptautiskās institūcijas, kā arī tiek izmantots nosacīta pilna laika ekvivalenta darbinieku skaita aprēķiniem vidējās mēneša darba samaksas noteikšanai, un tas nav iegūstams no FM pārskata datiem.  2) VID administratīvie dati nesatur informāciju par darbinieku slodzi, kas nenodrošina rādītāju sadalīšanu atsevišķi normālā un nepilna darba laika darbiniekiem. Deklarētie darba ienākumi neatbilst statistiskajai darba samaksas definīcijai, jo ietver ne tikai darba samaksu, bet arī citas izmaksas, no kurām tiek rēķināti darba nodokļi. Nav informācijas atsevišķi par tādām atalgojuma pozīcijām kā regulārā, neregulārā darba samaksa, samaksa par nenostrādātajām dienām (tai skaitā darbnespējas lapām).  3) CSP patstāvīgi izstrādā uzlabojuma plānus nākamajiem gadiem. Piemēram, lai turpinātu samazināt administratīvo slogu, ko rada pārskata  "2-darbs"’ aizpildīšana, CSP nākotnē plāno statistiskos datus par nodarbinātību valsts tiešās pārvaldes iestādēs iegūt, apvienojot vairākus datu avotus un veicot nosacītus aprēķinus, kā arī joprojām izmantojot CSP veidlapas saīsināto versiju administratīvajās datubāzēs neesošo rādītāju iegūšanai. Ņemot vērā pieejamos resursus, CSP plāno sākt iespējamās metodoloģijas izstrādi un testēšanu pēc darba samaksas struktūras apsekojuma par 2018. gadu sagatavošanas darbu pabeigšanas, kas ietver arī FM datubāzes personu līmenī izpēti, lai samazinātu administratīvo slogu valsts pārvaldes iestādēm, t. i., ne agrāk kā 2019. gadā |
|  |  | Pārskats par darba samaksas struktūru | Reizi četros gados | IAUI:  Pārskatos pieprasītā informācija tiek sniegta arī FM (Ministru kabineta 2010. gada 21. jūnija noteikumi Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu"). |
|  |  |  |  | Valsts kase:  Ņemot vērā, ka Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtais pārskats ir apjomīgs un ietver arī Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti", Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", Valsts civildienesta likuma un Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" ietvaros sniegto informāciju, būtu lietderīgi paplašināt Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtā pārskata pielietojumu, t. i., izmantojot to kā centralizētu datubāzi citām institūcijām, kam nepieciešami personāla un/vai atalgojuma dati.  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī) |
|  |  |  |  | CSP:  CSP pašlaik veic izpētes darbu, lai 2018. gada apsekojumam izmantotu FM Valsts un pašvaldību institūciju amatpersonu un darbinieku atlīdzības uzskaites sistēmas datubāzi personu līmenī valsts tiešās pārvaldes iestāžu darbinieku datu iegūšanai. VID administratīvie dati arī tiks izmantoti kā papildu informācijas avots nepieciešamo aprēķinu veikšanai. Trūkstošo rādītāju iegūšanai, iespējams, tiks izmantota veidlapas saīsinātā versija |
| 2. Valsts civildienesta likums | Oficiālais izdevums ''Latvijas Vēstnesis'' | Informācija oficiālajam izdevumam ''Latvijas Vēstnesis'' par pretendenta iecelšanu ierēdņa amatā (konkursa rezultāts) | Piecu dienu laikā pēc lēmuma pieņemšanas | FM:  Saskaņā ar Valsts civildienesta likuma 8. panta pirmo daļu informāciju par vakancēm iestādes publicē oficiālajā izdevumā ''Latvijas Vēstnesis'', no kurienes NVA var to pārpublicēt |
|  |  |  |  | Valsts kase:  Ņemot vērā, ka Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtais pārskats ir apjomīgs un ietver arī Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti", Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", Valsts civildienesta likuma un Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" ietvaros sniegto informāciju, būtu lietderīgi paplašināt Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtā pārskata pielietojumu, t. i., izmantojot to kā centralizētu datubāzi citām institūcijām, kam nepieciešami personāla un/vai atalgojuma dati.  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM  pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī) |
| 3. Bezdarbnieku un darba meklētāju atbalsta likums | Nodarbinātības valsts aģentūra | Informācija par atklātiem pretendentu konkursiem uz brīvajām darba vietām | Pēc katra atklāta konkursa izsludināšanas | FM:  Saskaņā ar Valsts civildienesta likuma 8. panta pirmo daļu informāciju par vakancēm iestādes publicē oficiālajā izdevumā ''Latvijas Vēstnesis'', no kurienes NVA var to pārpublicēt |
| 4. Ministru kabineta 2010. gada 7. septembra noteikumi Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" | Valsts ieņēmumu dienests | Pārskats par darbinieku kustību  Ziņas par darba ņēmējiem:  1. Par darba ņēmējiem, kuri ir mainījuši vai zaudējuši likumā "Par valsts sociālo apdrošināšanu" noteikto darba ņēmēja statusu (8.2. apakšpunkts)  2. Ja mainās darba ņēmēja profesijas kods (8.4. apakšpunkts)  3. Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī | Neregulāri, vairākas reizes mēnesī  1. Ne vēlāk kā triju darbdienu laikā pēc statusa maiņas  2., 3. Nākamajā mēnesī līdz datumam, kas noteikts kā ikmēneša obligāto iemaksu veikšanas termiņš | ZM (Lauku atbalsta dienests):  Būtu lietderīgi atjaunot iepriekšējo kārtību, kad pārskatu iesniedza tikai reizi mēnesī līdz piektajam datumam |
|  |  |  |  | FM (VID):  Cīņai ar nelegālo nodarbināšanu un izvairīšanos no nodokļu samaksas, piemēram, kad darba ņēmējs tiek reģistrēts kā valsts sociālās apdrošināšanas obligāto iemaksu veicējs tikai pēc VID pārbaudes darbavietā, ir jāsaglabā pašreizējā ziņu par darba ņēmējiem sniegšanas kārtība, ka darba devējs ziņas par darba ņēmējiem sniedz, pirms tie uzsāk darba attiecības |
|  |  |  |  | Maksātnespējas administrācija:  Atsevišķi tiek sniegti grozījumi valsts amatpersonu sarakstos saskaņā ar likumu "Par interešu konflikta novēršanu valsts amatpersonu darbībā" 20. panta piekto daļu par amatpersonām (iecelšanu, amata maiņu, valsts civildienesta attiecību izbeigšanu) – iespējams, šo informāciju var integrēt ziņās par darba ņēmējiem |
|  |  |  |  | TM, Datu valsts inspekcija:  Priekšlikums pārskatus apvienot, jo tajos iekļaujamā informācija ir identiska (Ministru kabineta 2002. gada 22. oktobra noteikumi Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" un Ministru kabineta 2010. gada 7. septembra noteikumi Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli") |
|  |  |  |  | Ekonomikas ministrija (turpmāk – EM):  Aicinām rast iespēju resora ietvaros apmainīties ar informāciju bez administratīvā sloga radīšanas citiem (informācijas sniegšana saskaņā ar Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti"  19. punktu, Ministru kabineta 2010. gada 21. jūnija noteikumiem Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" un to 4.2.2. apakšpunktu, Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" 8. punktu) |
|  |  |  |  | VARAM:  Noteikumu 8.2. apakšpunkts – šo informāciju VID saņem jau no VSAA, turklāt nav ziņu par to, ka darbiniekam ir priekšlaicīgā pensija. Parasti VID nosūta ziņu, ka darbiniekam ir mainījies statuss. Dublējas informācijas sniegšana. Noteikumu 8.4 punkts – kāpēc jāsniedz šāda informācija? |
|  |  |  |  | Valsts kase:  Ņemot vērā, ka Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtais pārskats ir apjomīgs un ietver arī Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti", Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", Valsts civildienesta likuma un Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" ietvaros sniegto informāciju, būtu lietderīgi paplašināt  Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtā pārskata pielietojumu, t. i., izmantojot to kā centralizētu datubāzi citām institūcijām, kam nepieciešami personāla un/vai atalgojuma dati.  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM  pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī) |
| 5. Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" 4.2.2. apakšpunkts un 11. punkts | FM | Informācija par amatu, amatpersonu, papildinformācija par personu, kas iecelta ierēdņa amatā, fiziskām personām, kuras nodarbinātas uz tiesiskās attiecības regulējošu dokumentu pamata (ārštata darbinieki), amata vietu skaitu.  Informācija par iestādi, amatiem, personālu, tā izglītību, novērtēšanu, darba gaitu, atalgojumu un disciplinār­pārkāpumiem, kā arī ārštata darbiniekiem (DBF datnes) un pārskats par atlīdzību | Līdz kārtējā mēneša piecpadsmita­jam datumam | Sabiedrības integrācijas fonds (turpmāk – SIF):  Ņemot vērā to, ka Valsts un pašvaldību institūciju amatpersonu un darbinieku atlīdzības likuma un Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtajos pārskatos informācija savstarpēji dublējas, ierosinām tos apvienot |
|  |  |  |  | ZM (Valsts tehniskās uzraudzības aģentūra):  Būtu nepieciešams pilnveidot programmu tā, lai no programmas automātiski piecpadsmitajā datumā tiktu nosūtīti dati FM, nevis kā šobrīd, vispirms resursu vadības un grāmatvedības programmas "HORIZON" modulī "Personāls" ir jāģenerē atskaite, tad citā programmā jāveic darbības un caur to programmu jānosūta dati |
|  |  |  |  | SM (Valsts dzelzceļa administrācija, Valsts dzelzceļa tehniskā inspekcija):  Daļēji dublējas ar FM pārskatu par atlīdzību. Personāla uzskaites datorprogrammas (turpmāk – PUD) sistēma ir zemas kvalitātes, grūti lietojama, nepraktiska, sarežģīta, darbs ar to aizņem pārāk lielu laika patēriņu. Priekšlikums – izveidot vienu apvienotu pārskatu |
|  |  |  |  | FM:  Vienota datubāze, kad datu saņēmējs pats var saņemt sev nepieciešamos datus no iestādes |
|  |  |  |  | IAUI:  Pārskatā pieprasītā informācija tiek sniegta arī citām institūcijām (Centrālajai statistikas pārvaldei, Valsts kontrolei, VID u. c.) (Ministru kabineta 2002. gada 22. oktobra noteikumi Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti", Ministru kabineta 2010. gada 7. septembra noteikumi Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", Valsts civildienesta likums un Ministru kabineta 2006. gada 6. novembra noteikumi Nr. 922 "Valsts statistikas pārskatu un anketu veidlapu paraugu apstiprināšanas noteikumi") |
|  |  |  |  | CSP:  CSP iebilst pret iestāžu sniegtajiem viedokļiem par CSP pārskatu 2-darbs "Pārskats par darbu" un paskaidro:  1) Informācija, kas tiek sniegta Finanšu ministrijai (turpmāk – FM) un VID, nav pieejama statistikas vajadzībām nepieciešamajā detalizācijas pakāpē. Administratīvajās sistēmās pieejamo rādītāju definīcijas lielā daļā gadījumu atšķiras no statistiskajām definīcijām. Piemēram, apmaksātās stundas un atalgojuma rādītāji, kas tiek iesniegti FM pārskatā "Pārskats par atlīdzību" (mēneša) (turpmāk – FM pārskats), atbilst statistisko rādītāju definīcijai, savukārt darbinieku skaits neatbilst. FM pārskatā jānorāda faktiskais amatpersonu skaits atbilstoši amatu sarakstam mēneša beigās, nevis reālais skaits, kam pārskata mēnesī aprēķināta darba samaksa un uzskaitītas stundas. No FM pārskata datiem nav iespējams sadalīt visus rādītājus atsevišķi normālā un nepilna darba laika darbiniekiem atbilstoši Eiropas Komisijas 2005. gada 21. oktobra Regulas (EK) Nr. 1737/2005 par grozījumiem Regulā (EK) Nr. 1726/1999 attiecībā uz informācijas par darbaspēka izmaksām noteikšanu un iesūtīšanu, kā arī LM prasībām. Šāds sadalījums ir standarta darba tirgus rādītājs, ko pieprasa arī starptautiskās institūcijas, kā arī tiek izmantots nosacīta pilna laika ekvivalenta darbinieku skaita aprēķiniem vidējās mēneša darba samaksas noteikšanai, un tas nav iegūstams no FM pārskata datiem.  2) VID administratīvie dati nesatur informāciju par darbinieku slodzi, kas nenodrošina rādītāju sadalīšanu atsevišķi normālā un nepilna darba laika darbiniekiem. Deklarētie darba ienākumi neatbilst statistiskajai darba samaksas definīcijai, jo ietver ne tikai darba samaksu, bet arī citas izmaksas, no kurām tiek rēķināti darba nodokļi. Nav informācijas atsevišķi par tādām atalgojuma pozīcijām kā regulārā, neregulārā darba samaksa, samaksa par nenostrādātajām dienām (tai skaitā darbnespējas lapām).  3) CSP patstāvīgi izstrādā uzlabojuma plānus nākamajiem gadiem. Piemēram, lai turpinātu samazināt administratīvo slogu, ko rada pārskata  "2-darbs" aizpildīšana, CSP nākotnē plāno statistiskos datus par nodarbinātību valsts tiešās pārvaldes iestādēs iegūt, apvienojot vairākus datu avotus un veicot nosacītus aprēķinus, kā arī joprojām izmantojot CSP veidlapas saīsināto versiju administratīvajās datubāzēs neesošo rādītāju iegūšanai. Ņemot vērā pieejamos resursus, CSP plāno sākt iespējamās metodoloģijas izstrādi un testēšanu pēc darba samaksas struktūras apsekojuma par 2018. gadu sagatavošanas darbu pabeigšanas, kas ietver arī FM datubāzes personu līmenī izpēti, lai samazinātu administratīvo slogu valsts pārvaldes iestādēm, t. i., ne agrāk kā 2019. gadā |
|  |  |  |  | Valsts kase:  Ņemot vērā sniedzamās informācijas plašo apjomu, būtu lietderīgi paplašināt tās pielietojumu, t. i., izmantojot to kā centralizētu datubāzi citām institūcijām (Centrālajai statistikas pārvaldei, Valsts kontrolei, VID u. c.) dažādiem informācijas pieprasījumiem (mediju, privātpersonu u. c.), kā arī informācijas publiskošanai (centralizēti publicēti dati par visu institūciju atalgojumu u. c.) |
|  |  |  |  | EM:  Aicinām rast iespēju resora ietvaros apmainīties ar informāciju bez administratīvā sloga radīšanas citiem (informācijas sniegšana saskaņā ar Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti"  19. punktu, Ministru kabineta 2010. gada 21. jūnija noteikumiem Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" un to 4.2.2. apakšpunktu, Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" 8. punktu) |
| 6. Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" 19. punkts, 2. pielikums | VID | Valsts amatpersonu saraksts un tā grozījumi (par iecelšanu amatā, atbrīvošanu, amata maiņu) | 15 darba dienu laikā pēc notikuma | IAUI:  Pārskatos pieprasītā informācija tiek sniegta arī FM (Ministru kabineta 2010. gada 21. jūnija noteikumi Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu") |
|  |  |  |  | ZM  Lauku atbalsta dienests:  norāda, ka dati dublējas ar ziņām par darba ņēmējiem, papildus tikai ziņojot datumu, kad darbinieks kļuvis par ierēdni. Priekšlikums pārskatus apvienot |
|  |  |  |  | FM:  Datus VID var paņemt no datubāzes, kur iestādes sniedz informāciju par personām, kas beigušas darba attiecības |
|  |  |  |  | IAUI:  Pārskatos pieprasītā informācija tiek sniegta arī FM (Ministru kabineta 2010. gada 21. jūnija noteikumi Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu") |
|  |  |  |  | Valsts kase:  Ņemot vērā, ka Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtais pārskats ir apjomīgs un ietver arī Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti", Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli", Valsts civildienesta likuma un Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" ietvaros sniegto informāciju, būtu lietderīgi paplašināt  Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtā pārskata pielietojumu, t. i., izmantojot to kā centralizētu datubāzi citām institūcijām, kam nepieciešami personāla un/vai atalgojuma dati.  Darbinieku un apmaksāto stundu skaits, kā arī aprēķinātais atalgojums, nodokļi un pabalsti visiem darbiniekiem kopā tiek sniegti katru mēnesi FM  pārskatā par atlīdzību; nostrādāto stundu skaits, ienākumi, nodokļi par katru darbinieku tiek sniegti katru mēnesi VID (ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī) |
|  |  |  |  | TM, Datu valsts inspekcija:  Priekšlikums pārskatus apvienot, jo tajos iekļaujamā informācija ir identiska (Ministru kabineta 2002. gada 22. oktobra noteikumi Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" un Ministru kabineta 2010. gada 7. septembra noteikumi Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli") |
|  |  |  |  | Tiesu administrācija:  Priekšlikums atcelt pienākumu sniegt ziņas par tiesnesi, kurš iecelts tiesas priekšsēdētāja, priekšsēdētāja vietnieka, zemesgrāmatu nodaļas priekšnieka, priekšnieka vietnieka amatā, jo tiesnešiem katru gadu jāiesniedz amatpersonas deklarācija |
|  |  |  |  | EM:  Aicinām rast iespēju resora ietvaros apmainīties ar informāciju bez administratīvā sloga radīšanas citiem (informācijas sniegšana saskaņā ar Ministru kabineta 2002. gada 22. oktobra noteikumu Nr. 478 "Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti" 19. punktu, Ministru kabineta 2010. gada 21. jūnija noteikumiem Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" un to 4.2.2. apakšpunktu, Ministru kabineta 2010. gada 7. septembra noteikumu Nr. 827 "Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli" 8. punktu) |
| 7. Valsts un pašvaldību institūciju amatpersonu un darbinieku atlīdzības likuma 3. panta astotā daļa | FM | Darbinieku skaits, nostrādātās stundas mēnesī, atlīdzība pa klasifikācijas kodiem | Deviņpadsmi­tais datums pēc pārskata mēneša | SM:  Tiek pieprasīta identiska informācija, vienīgi sīkāk par katru darbinieku personāla uzskaites datorsistēmā PUD |
| 8. Ministru kabineta 2016. gada 12. aprīļa noteikumi Nr. 225 "Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām" | – | Informācija par amatpersonu (darbi­nieku) atlīdzības noteik­šanas kritērijiem un darba samaksas apmēru sadalījumā pa amatu grupām | Aktualizē mēneša laikā pēc attiecīgās informācijas izmaiņām | Valsts kase:  Administratīvo slogu būtu iespējams mazināt, centralizēti (izmantojot FM pieejamo datubāzi) publicējot visu institūciju datus par personālu un atalgojumu, ko šobrīd atbilstoši normatīvo aktu regulējumam katra institūcija sagatavo un publicē savā tīmekļvietnē vai ietver publiskajā pārskatā (saskaņā ar Ministru kabineta 2016. gada 12. aprīļa noteikumiem Nr. 225 "Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām", Ministru kabineta 2007. gada 6. marta noteikumiem Nr. 171 "Kārtība, kādā iestādes ievieto informāciju internetā" un Ministru kabineta 2010. gada 5. maija noteikumiem Nr. 413 "Noteikumi par gada publiskajiem pārskatiem") |
| 9. Ministru kabineta 2012. gada 7. augusta instrukcija Nr. 11 "Kārtība, kādā valsts tiešās pārvaldes iestādes ievieto informāciju tiešās pārvaldes iestāžu datubāzē" | Valsts kanceleja | Kopējais amatpersonu saraksts.  Informācija par iestādi, amatpersonu saraksts (t. sk. vārds, uzvārds, saziņas līdzekļi) publicēšanai tiešās pārvaldes iestāžu datubāzē | Reizi divos mēnešos | VID:  Informācija par iestādes nodarbinātajiem un viņu kontaktinformācija ir pieejama arī iestādes tīmekļvietnē saskaņā ar Ministru kabineta 2007. gada 6. marta noteikumiem Nr. 171 "Kārtība, kādā iestādes ievieto informāciju internetā", tāpat informācija par amatpersonām ir redzama iestāžu tīmekļvietnē saistībā ar izmaksāto atalgojumu un VID tīmekļvietnē ir pieejamas visas valsts amatpersonu deklarācijas.  Līdz ar to priekšlikums veikt grozījumus minētajos noteikumos un neuzdot iestādēm par pienākumu publicēt valsts tiešās pārvaldes datubāzē valsts amatpersonu sarakstu |
|  | TPI | Informācija par iestādes kompetenci regulējošo normatīvo aktu, pamatinformāciju par iestādi, informāciju par iestādes struktūru, iestādes reglamenta konsolidēto redakciju, sniegto maksas pakalpojumu cenrādi, kopējo amatpersonu sarakstu, iekšējā normatīvā akta konsolidēto redakciju | 5 dienu laikā pēc fakta | EM:  Lielākā daļa prasību dublējas ar trim iepriekš minētajiem normatīvajiem aktiem (Ministru kabineta 2007. gada 6. marta noteikumi Nr. 171 "Kārtība, kādā iestāde ievieto informāciju internetā", Likums par budžetu un finanšu vadību (14. panta trešā daļa), Ministru kabineta 2015. gada 28. aprīļa instrukcijas Nr. 3 "Kārtība, kādā izstrādā un aktualizē institūcijas darbības stratēģiju un novērtē tās ieviešanu" 13. punkts) – iestādes nosaukums, juridiskais statuss, padotības forma, kontakti, darba laiks, apmeklētāju pieņemšanas laiki, karte, nolikums, reglaments, struktūra, darbību regulējošo normatīvo aktu saraksts, stratēģija, publiskais pārskats.  Aicinām atteikties no valsts pārvaldes tiešās pārvaldes iestāžu datubāzes uzturēšanas sadaļā "Iestādes apraksts". Lielākā daļa informācijas dublējas ar iestāžu tīmekļvietnēm, turklāt datubāzē kā viena pozīcija ir saite uz iestādes tīmekļvietni.  Datubāzes uzturēšana netiek kontrolēta, un tajā pamatā ir novecojusi informācija. Ja nepieciešams, var veikt sabiedrības aptauju par datubāzes lietderību, taču EM aptaujātie klienti par datubāzi nav informēti.  Var saglabāt iestāžu savstarpējās padotības shēmu (datubāzes pirmais skaits) un nākamo līmeni, kurā ir iestāžu kontaktinformācija un saite uz tīmekļvietni, bet ne vairāk |
|  |  |  |  | TM:  Ņemot vērā 2017. gada 1. jūnija grozījumus likumā "Par Latvijas Republikas Uzņēmumu reģistru", ir paredzēts veikt grozījumus Valsts pārvaldes iekārtas likumā, izslēdzot regulējumu, kas noteic, ka Tiešās pārvaldes iestāžu datubāzi kārto Ministru kabineta noteikta tiešās pārvaldes iestāde, kā arī regulējumu, kas noteic datubāzē iekļaujamo informāciju. Tāpat ir paredzēts atzīt par spēku zaudējušu Ministru kabineta 2012. gada 7. augusta instrukciju Nr. 11 "Kārtība, kādā valsts tiešās pārvaldes iestādes ievieto informāciju tiešās pārvaldes iestāžu datubāzē" |

3.tabula

Informācijas sniegšana par budžeta un finanšu jautājumiem

|  |  |  |  |  |  |
| --- | --- | --- | --- | --- | --- |
| Normatīvais regulējums, kas nosaka informācijas sniegšanu | Valsts iestāde, kas pieprasa minēto informāciju | Sniedzamās informācijas saturs | Informācijas sniegšanas termiņi | Iestādes informācijas sniegšanas lietderības novērtējums un priekšlikumi turpmākai rīcībai | Turpmākā rīcība |
| 1. Ministru kabineta 2010. gada 21. jūnija noteikumi Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" | FM | Valsts un pašvaldību institūciju amatper­sonu un darbinieku atlīdzības likuma 3. panta astotā daļa  Pārskats par atlīdzību (norāda kārtējā mēneša budžeta izdevumus atlīdzībai pēc uzkrāšanas principa atbilstoši ekonomiskajām kategorijām) | Katru mēnesi līdz septiņpadsmitajam datumam | Centrālā finanšu un līgumu aģentūra (turpmāk – CFLA):  Lai pārskatā sniegtu informāciju sadalījumā pa vispārējā valsts civildienesta ierēdņiem un pārējiem darbiniekiem EKK 1227 "Darba devēja izdevumi veselības, dzīvības un nelaimes gadījumu apdrošināšanai", ir jānodrošina iegādātās veselības polises uzskaite katram darbiniekam atsevišķi, kas būtiski palielina administratīvo slogu grāmatvedībā.  Ierosinājums: minētajā pārskatā neizdalīt pieprasīto pa darbinieku veidiem vai nodalīt analītisko informāciju tikai par EKK 1000 | FM izvērtēt uz Likuma par budžetu un finanšu vadību pamata izdoto tiesību aktu, kā arī citu ar budžetu un finanšu vadības jomu saistīto tiesību aktu ietvaros veicamo informācijas apmaiņu, t. sk. statistikas datu apmaiņu finanšu un budžeta jomā, un, ja nepiecie­šams, sagatavot priekšlikumus par optimizācijas risinājumiem valsts budžeta izdevumu pārskatīšanas pro­cesā, iesniedzot minētos priekš­likumus valsts budžeta izstrādes un iesniegšanas grafikā noteiktajā termiņā izskatīšanai Ministru kabinetā vienlaikus ar valsts budžeta izdevumu pārskatīšanas rezultātiem un priekšlikumiem par šo rezultātu izmantošanu |
|  |  |  |  | Valsts kase:  Pārskatā uzrādītie dati (darbinieku un apmaksāto stundu skaits, kā arī aprēķinātais atalgojums, nodokļi un pabalsti) daļēji tiek pieprasīti arī Centrālās statistikas pārvaldes pārskatā par darbu |
|  |  |  |  | CSP:  CSP iebilst pret iestāžu sniegtajiem viedokļiem par CSP pārskatu 2-darbs "Pārskats par darbu" un paskaidro:  1) informācija, kas tiek sniegta FM un VID, nav pieejama statistikas vajadzībām nepieciešamajā detalizācijas pakāpē. Administratīvajās sistēmās pieejamo rādītāju definīcijas lielā daļā gadījumu atšķiras no statistiskajām definīcijām. Piemēram, apmaksātās stundas un atalgojuma rādītāji, kas tiek iesniegti FM pārskatā "Pārskats par atlīdzību" (mēneša) (turpmāk – FM pārskats), atbilst statistisko rādītāju definīcijai, savukārt darbinieku skaits neatbilst. FM pārskatā jānorāda faktiskais amatpersonu skaits atbilstoši amatu sarakstam mēneša beigās, nevis reālais skaits, kam pārskata mēnesī aprēķināta darba samaksa un uzskaitītas stundas. No FM pārskata datiem nav iespējams sadalīt visus rādītājus atsevišķi normālā un nepilna darba laika darbiniekiem atbilstoši Eiropas Komisijas 2005. gada 21. oktobra Regulas (EK) Nr. 1737/2005 par grozījumiem Regulā (EK) Nr. 1726/1999 attiecībā uz informācijas par darbaspēka izmaksām noteikšanu un iesūtīšanu, kā arī LM prasībām. Šāds sadalījums ir standarta darba tirgus rādītājs, ko pieprasa arī starptautiskās institūcijas, kā arī tiek izmantots nosacīta pilna laika ekvivalenta darbinieku skaita aprēķiniem vidējās mēneša darba samaksas noteikšanai, un tas nav iegūstams no FM pārskata datiem.  2) VID administratīvie dati nesatur informāciju par darbinieku slodzi, kas nenodrošina rādītāju sadalīšanu atsevišķi normālā un nepilna darba laika darbiniekiem. Deklarētie darba ienākumi neatbilst statistiskajai darba samaksas definīcijai, jo ietver ne tikai darba samaksu, bet arī citas izmaksas, no kurām tiek rēķināti darba nodokļi. Nav informācijas atsevišķi par tādām atalgojuma pozīcijām kā regulārā, neregulārā darba samaksa, samaksa par nenostrādātajām dienām (tai skaitā darbnespējas lapām).  3) CSP patstāvīgi izstrādā uzlabojuma plānus nākamajiem gadiem. Piemēram, lai turpinātu samazināt administratīvo slogu, ko rada pārskata "2-darbs" aizpildīšana, CSP nākotnē plāno statistiskos datus par nodarbinātību valsts tiešās pārvaldes iestādēs iegūt, apvienojot vairākus datu avotus un veicot nosacītus aprēķinus, kā arī joprojām izmantojot CSP veidlapas saīsināto versiju administratīvajās datubāzēs neesošo rādītāju iegūšanai. Ņemot vērā pieejamos resursus, CSP plāno sākt iespējamās metodoloģijas izstrādi un testēšanu pēc darba samaksas struktūras apsekojuma par 2018. gadu sagatavošanas darbu pabeigšanas, kas ietver arī FM datubāzes personu līmenī izpēti, lai samazinātu administratīvo slogu valsts pārvaldes iestādēm, t. i., ne agrāk kā 2019. gadā |
| 2. Likums par budžetu un finanšu vadību | Valsts kase  FM | Valsts kases kopsavilkuma dati un gada plāns  Informācija par valsts budžeta izpildes analīzi par trim, sešiem, deviņiem un divpadsmit mēnešiem | Devītais datums pēc pārskata mēneša  30. janvāris  25. aprīlis  25. jūlijs  25. oktobris | SM:  Tiek pārrakstīta informācija no kopsavilkuma, vienīgi plānotie izdevumi tiek detalizētāk norādīti pa KK |
|  |  |  |  | Kultūras ministrija (turpmāk – KM):  Vienota analīze un informācijas sniegšana, situācijai nav risinājuma (informācijas sniegšana saskaņā ar Likumu par budžetu un finanšu vadību un Budžeta un finanšu komisijas jautājumu izskatīšanas kārtības noteikumiem) |
| 3. Ministru kabineta 2013. gada 15. oktobra noteikumi Nr. 1115 "Gada pārskata sagatavošanas kārtība" | FM  Valsts kase  Valsts kase  Valsts kase | Finanšu pārskats un tā skaidrojumi  Gada finanšu pārskats ar pielikumiem, tai skaitā veidlapa 2-NP "Naudas plūsmas pārskats". Noteikumu 62.14. apakšpunkts nosaka, ka finanšu pārskata skaidrojumā sniedz informāciju par būtiskām izmaiņām pārskata gada laikā – izmaiņas starp pārskata perioda un iepriekšējā pārskata perioda datiem, skaidrojot izmaiņu iemeslus un būtiskākos darījumus  7. pielikums, veidlapa Nr. 5 "Nemateriālo ieguldījumu un pamatlīdzekļu izmaiņu pārskats" – Ilgtermiņa ieguldījumu iegāde, izveidošana, kapitālais remonts, pārdošana dalījumā pa kontiem  19. pielikums, veidlapa Nr. 2 "Pārskats par budžeta izpildi" un 8. pielikums, veidlapa Nr. 6 "Krājumu izmaiņu pārskats" – kārtējie izdevumi, pakalpojumi, izejvielu, materiālu, mazvērtīgā inventāra, krājumu iegāde, izlietojums, atlikums  "Aizdevumu izmaiņu pārskats" (4.5.8. apakš­punkts),  "Pārskats par aizņēmumiem" (4.5.12. apakšpunkts),  "Pārskats par budžeta izpildi" (4.5.15. apakš­punkts) | Reizi gadā  Iesniedz līdz pārskata periodam sekojošā marta mēneša Valsts kontroles noteiktajam datumam | FM:  Piedāvājam izvērtēt iespēju atcelt prasību skaidrot gada pārskata veidlapas 2-NP "Naudas plūsmas pārskats" datus, jo skaidrojums dublē instrukcijas Nr. 8 5. pielikumā "Paskaidrojums par valsts pamatbudžeta (speciālā budžeta) izpildi 20\_\_.gada \_\_ mēnešos" sniegto informāciju |
|  |  |  |  | Valsts kase:  Veidlapās "Pārskats par budžeta izpildi", "Pārskats par darbības finansiālajiem rādītājiem", "Nemateriālo ieguldījumu un pamatlīdzekļu izmaiņu pārskats", "Krājumu izmaiņu pārskats" norādītie dati daļēji tiek pieprasīti arī Centrālās statistikas pārvaldes 1. punktā norādītajos pārskatos. Budžeta iestāžu gada pārskati, kurus sagatavo atbilstoši Ministru kabineta 2013. gada 15. oktobra noteikumiem Nr. 1115 "Gada pārskata sagatavošanas kārtība", ir pieejami Centrālajai statistikas pārvaldei tiešsaistes režīmā Valsts kases uzturētajā valsts nozīmes informācijas sistēmā "e-Pārskati" |
|  |  |  |  | CSP:  CSP paskaidro: pat ja atsevišķi pārskata 2-gada rādītāji dublējas ar VID gada pārskatu, gada pārskatā pieejamā informācija neļauj izpildīt Eiropas Parlamenta un Padomes 2013. gada 21. maija Regulas Nr. 549/2013 par Eiropas nacionālo un reģionālo kontu sistēmu Eiropas Savienībā prasības. No gada pārskata nav iespējams iegūt statistikai nepieciešamo informācijas detalizāciju, piemēram, nav pieejama informācija par darbinieku skaita un atalgojuma sadalījumu pa NACE klasifikācijas pozīcijām |
|  |  |  |  | TM:  Informācija un analīze par ministrijas un tās padotības iestāžu gadskārtējā valsts budžeta izpildi tiek sniegta saskaņā ar Ministru kabineta 2011. gada 23. augusta instrukciju Nr. 8 "Instrukcija par valsts budžeta izpildes analīzi".  Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 62.14. apakšpunktā pieprasītā norādāmā informācija finanšu pārskata skaidrojumā dublē iepriekš minētajā instrukcijā sniedzamo informāciju FM. Priekšlikums precizēt Ministru kabineta 2013. gada 15. oktobra noteikumus Nr. 1115 "Gada pārskata sagatavošanas kārtība", svītrojot 62.14. apakšpunktu, kas nosaka, ka finanšu pārskata skaidrojumā par veidlapu 2NP "Naudas plūsmas pārskats" sniedz informāciju par būtiskām izmaiņām pārskata gada laikā – izmaiņas starp pārskata perioda un iepriekšējā pārskata perioda datiem, skaidrojot izmaiņu iemeslus un būtiskākos darījumus |
|  |  |  |  | Iekšlietu ministrija (turpmāk – IeM):  Dublējas ar Ministru kabineta 2006. gada 6. novembra noteikumiem Nr. 922 "Valsts statistikas pārskatu un anketu veidlapu paraugu apstiprināšanas noteikumi".  Informācijas iegūšanai iesakām izmantot gada pārskata veidlapu Nr. 5 "Nemateriālo ieguldījumu un pamatlīdzekļu izmaiņu pārskats", kas pieejama Valsts kases informācijas sistēmā "e-Pārskati" |
|  |  |  |  | EM:  Apzinoties, ka katras minētās prasības nolūks atšķiras (sevišķi attiecībā uz gada publisko pārskatu, kura primārais nolūks ir sabiedrības informēšana), vēršam uzmanību, ka vieni un tie paši finansiālie rādītāji gada laikā jāiekļauj trijos dokumentos.  Valsts budžeta izpildes publicitāti nodrošina Valsts kase savā tīmekļvietnē [www.kase.gov.lv](http://www.kase.gov.lv) →Pārskati →Valsts kopbudžeta izpilde →Operatīvie pārskati (sadalījumā par resoriem, programmām, apakšprogrammām).  Citā aspektā, bet pēc būtības to pašu informāciju iestādes iekļauj gada publiskajā pārskatā.  Aicinām pārskatīt prasības gada publiskajam pārskatam, akcentu no finansējuma izlietojuma pārvirzot uz sasniegumiem (t. sk., iespējams, no kādas pozīcijas atsakoties) |
| 4. Ministru kabineta 2011. gada 23. augusta instrukcija Nr. 8 "Instrukcija par valsts budžeta izpildes analīzi"  3.3., 3.4., 3.5. apakšpunkts,5. punkts, 1., 3., 4. un 5. pielikums | FM | Pārskats par budžeta izpildi.  Instrukcija nosaka kārtību, kādā ministrijas un citas centrālās valsts iestādes sagatavo informāciju un veic analīzi par ministrijas un tās padotības iestāžu gadskārtējā valsts budžeta izpildi un iesniedz to Finanšu ministrijā.  Saskaņā ar instrukciju sagatavo informāciju un veic analīzi par ministrijas un tās padotības iestāžu gadskārtējā valsts budžeta izpildi.  Valsts budžeta izpildes analīzes 5. pielikumā (WORD formāts) dati jāpārraksta no  3. pielikuma (EXCEL formāts), papildus mainot noapaļošanas precizitāti no vieniem līdz tūkstošiem | par trim, sešiem un deviņiem mēnešiem iesniedz līdz pārskata periodam sekojošā mēneša divdesmit piektajam datumam  par 12 mēnešiem iesniedz līdz pārskata perioda sekojošā mēneša trīsdesmitajam datumam | FM:  Lai optimizētu darbu un cilvēkresursus, piedāvājam izvērtēt iespēju samazināt iesniedzamo veidlapu skaitu, neiekļaujot 1. pielikumu "Valsts pamatbudžeta izpildes analīze 20\_\_.gada \_\_ mēnešos" un 3. pielikumu "Ministrijas pamatbudžeta ieņēmumu un izdevumu izpilde 20\_\_.gada\_\_ mēnešos", ņemot vērā, ka minētajās veidlapās iesniedzamā informācija ir vienāda, turklāt tā ir identiska Valsts kases operatīvajā ceturkšņa pārskatā sniegtajai informācijai, vai pielāgot Valsts kases operatīvo ceturkšņa pārskata veidlapu 3. pielikumam "Ministrijas pamatbudžeta ieņēmumu un izdevumu izpilde 20\_\_.gada\_\_ mēnešos", nesniedzot to atkārtoti |
|  |  |  |  | TM:  Informācija un analīze par ministrijas un tās padotības iestāžu gadskārtējā valsts budžeta izpildi tiek sniegta saskaņā ar Ministru kabineta 2011. gada 23. augusta instrukciju Nr. 8 "Instrukcija par valsts budžeta izpildes analīzi".  Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 62.14. apakšpunktā pieprasītā norādāmā informācija finanšu pārskata skaidrojumā dublē iepriekš minētajā instrukcijā sniedzamo informāciju FM. Priekšlikums precizēt Ministru kabineta 2013. gada 15. oktobra noteikumus Nr. 1115 "Gada pārskata sagatavošanas kārtība", svītrojot 62.14. apakšpunktu, kas nosaka, ka finanšu pārskata skaidrojumā par veidlapu 2NP "Naudas plūsmas pārskats" sniedz informāciju par būtiskām izmaiņām pārskata gada laikā – izmaiņas starp pārskata perioda un iepriekšējā pārskata perioda datiem, skaidrojot izmaiņu iemeslus un būtiskākos darījumus |
|  |  |  |  | EM:  Iesniedzamā finanšu informācija (Ministru kabineta 2011. gada 23. augusta instrukcijas Nr. 8 "Instrukcija par valsts budžeta izpildes analīzi" 1. un 3. pielikums) pēc satura dublē Valsts kasē pieejamo informā­ciju. Apkopotā informācija ir pieejama Valsts kases tīmekļvietnē, un EM, piemēram, izmanto to, sagatavojot FM iesniedzamo 1. un 3. pielikumu.  Priekšlikums ir atteikties no šīs informācijas (1. un 3. pielikuma) iesniegšanas.  Apzinoties, ka katras minētās prasības nolūks atšķiras (sevišķi attiecībā uz gada publisko pārskatu, kura primārais nolūks ir sabiedrības informēšana), vēršam uzmanību, ka vieni un tie paši finansiālie rādītāji gada laikā jāiekļauj trijos dokumentos.  Valsts budžeta izpildes publicitāti nodrošina Valsts kase savā tīmekļvietnē [www.kase.gov.lv](http://www.kase.gov.lv) →Pārskati →Valsts kopbudžeta izpilde →Operatīvie pārskati (sadalījumā par resoriem, programmām, apakšprogrammām).  Citā aspektā, bet pēc būtības to pašu informāciju iestādes iekļauj gada publiskajā pārskatā.  Aicinām pārskatīt prasības gada publiskajam pārskatam, akcentu no finansējuma izlietojuma pārvirzot uz sasniegumiem (t. sk., iespējams, no kādas pozīcijas atsakoties) |
|  |  |  |  | SM:  Likvidēt pielikumus, kuri dublē Valsts kases datus, atstāt tikai skaidrojošo daļu, 5. pielikumu. Likvidēt 8. pielikumu, kurš dublē Ministru kabineta 2012. gada 31. jūlija noteikumu Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" 38. pielikumu (24. veidlapu) |
|  |  |  |  | VARAM:  Atsevišķi nesastādīt ar apaļojumiem (līdz *euro* bez centiem) un neiesniegt FM 3. pielikumu, jo darbam ar ministrijas pārskata 1. un 5. pielikumu par valsts budžeta izpildes analīzi izmantojam Valsts kases tīmekļvietnē pieejamo pārskatu "Ministrijas pamatbudžeta ieņēmumu un izdevumu izpildi" par atbilstošo pārskata periodu |
|  |  |  |  | Izglītības un zinātnes ministrija (turpmāk – IZM):  Minētās instrukcijas 1. un 3. pielikums ir identisks ar Valsts kases ceturkšņa operatīvajiem pārskatiem |
|  |  |  |  | KM:  Mainīt instrukciju, kas paredzētu tikai ciparisku pārskatu un sasniegto rezultātu pārskatu, nevis skaidrojumu, kāpēc līdzekļi nav iztērēti plānotā apjomā (lieka sadaļa, kas prasa skaidrojumu – kas un kāpēc līdzekļi nav apgūti laikā). Turklāt, ja tiek sniegti ceturkšņa pārskati, nav nepieciešams gada pārskats |
|  |  |  |  | Iepirkumu uzraudzības birojs (turpmāk – IUB):  5. pielikumā izslēgt tabulas, jo dati budžeta izpildes analīzei ir redzami 3. pielikumā |
|  |  |  |  | LM:  Ņemot vērā, ka Valsts kases tīmekļvietnē www.kase.gov.lv publicētie Valsts kases operatīvie ceturkšņa pārskati (parasti tiek publicēti līdz kārtējā ceturkšņa sekojošā mēneša piecpadsmitajam datumam) gan formas, gan satura ziņā pilnībā atbilst instrukcijas 3.3. un 3.4. apakšpunktā norādītajām veidlapām, ierosinām izslēgt no instrukcijas iesniedzamo 3. un 4. pielikumu un instrukcijas 3.5. apakšpunktā minētā paskaidrojuma par valsts pamatbudžeta (speciālā budžeta) izpildi 20\_\_.gada \_\_ mēnešos sagatavošanai izmantot Valsts kases tīmekļvietnē www.kase.gov.lv publicētos Valsts kases operatīvos ceturkšņa pārskatus |
| 5. Ministru kabineta 2009. gada 22. decembra noteikumi Nr. 1644 "Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus"" | FM | Pārskats par valsts budžeta izpildi no līdzekļiem neparedzētiem gadījumiem par trim, sešiem, deviņiem un 12 mēnešiem | par trim, sešiem un deviņiem mēnešiem iesniedz līdz pārskata periodam sekojošā mēneša divdesmit piektajam datumam  par 12 mēnešiem iesniedz līdz pārskata perioda sekojošā mēneša trīsdesmitajam datumam | SM:  Likvidēt pārskatu, kurā pārraksta atsauces uz MK lēmumiem un Valsts kases datus. Priekšlikums integrēt šo pārskatu budžeta analīzes pārskatā |
|  |  |  |  | IeM:  Nesniegt Valsts kases Norēķinu centra apstiprinātos pārskatus "Kopsavilkums no 1. janvāra līdz 30. jūnijam par kases izdevumiem un ieņēmumiem, EUR" par pusgadu, "Kopsavilkums no 1. janvāra līdz 30. septembrim par kases izdevumiem un ieņēmumiem, EUR" par deviņiem mēnešiem un "Kopsavilkums no 1. janvāra līdz 31. decembrim par kases izdevumiem un ieņēmumiem, EUR", jo šī informācija FM ir pieejama elektroniskā veidā Valsts kasē |
| 6. Ministru kabineta 2006. gada 6. novembra noteikumi Nr. 922 "Valsts statistikas pārskatu un anketu veidlapu paraugu apstiprināšanas noteikumi"  pielikums Nr. 165  pielikums Nr. 98 | CSP | Pārskats par izmaksām  (1-izmaksas) | Līdz nākamā gada 10. jūnijam | EM (CSP):  Pārskats 1-izmaksas nodrošina datus paredzēto piedāvājuma–izlietojuma tabulu sagatavošanai iekšzemes kopprodukta (turpmāk – IKP) aprēķināšanā. Piedāvājuma–izlietojuma tabulas ir detalizētākais un tāpēc arī kvalitatīvākais IKP aprēķins, kas tiek veikts produktu līmenī. Norādām, ka pārskats 1-izmaksas ir vienīgais datu avots, kas sniedz šādas detalizācijas pakāpes informāciju par precēm un pakalpojumiem. Lai dati būtu pēc iespējas precīzāki, CSP sagatavo norādījumus un sniedz konsultācijas respondentiem.  Teorētiski CSP pārskata savākšanu no budžeta iestādēm varētu atcelt, ja būtu iespējams panākt vienošanos par EKK detalizācijas paplašināšanu tādā apmērā, lai varētu nodrošināt Eiropas Parlamenta un Padomes 2013. gada 21. maija Regulas Nr. 549/2013 par Eiropas nacionālo un reģionālo kontu sistēmu Eiropas Savienībā prasību izpildi, piemēram, transporta izmaksu sadalījumu pa transporta veidiem. Kamēr šis priekšlikums valsts līmenī nav izvirzīts realizācijai un nav veikta papildu praktiskā izpēte, CSP jāturpina lietot statistikas pārskatus, lai ar tiem savāktu statistikas aprēķiniem nepieciešamo detalizēto informāciju |
|  |  |  |  | VARAM:  Pielikums dublējas ar gada pārskata 2. veidlapā sniegto informāciju |
|  |  |  |  | Valsts kase:  Pārskatā pieprasītie dati daļēji dublējas ar gada pārskata veidlapās "Pārskats par budžeta izpildi" un "Krājumu izmaiņu pārskats" norādīto informāciju |
|  |  |  |  | FM:  Pārskata sagatavošana prasa laikietilpīgu manuālu darbu, jo grāmatvedības analītiskā uzskaite nav tādā aspektā, kā noteikts pārskatā (piemēram, izdevumi par metāla, stikla, gumijas un plastmasas izstrādājumiem), turklāt statistikas pārskatos norādāmās informācijas sastāvs pa gadiem ir mainīgs. Lūdzam izvērtēt šādas informācijas nepieciešamību, jo iesniegtie dati ir ļoti aptuveni |
|  |  |  |  | ZM:  Ja iestādē netiek veikta precīza izmaksu uzskaite pa preču un pakalpojumu veidiem tādā dalījumā, kāds jāatspoguļo pārskatā, ir iespējams sniegt tikai aptuvenu novērtējumu.  Priekšlikums: samazināt pieprasītās informācijas detalizācijas līmeni |
|  |  | Pārskats par ieguldījumu kustību (2-ieguldījumi) – dati par nemateriālo ieguldījumu un pamatlīdzekļu kustību – iegādi, pārdošanu | Līdz nākamā gada 12. maijam | EM (CSP):  Atsevišķi veidlapas 2-ieguldījumi (īsā) rādītāji dublējas ar Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 7. pielikuma veidlapā Nr. 5 "Nemateriālo ieguldījumu un pamatlīdzekļu izmaiņu pārskats" sniedzamo informāciju. Jānorāda, ka, pirmkārt, tie ir apmēram 8 % no veidlapas 2-ieguldījumi (īsā) rādītājiem un, otrkārt, tie ir šīs veidlapas detalizētās informācijas kopsummu rādītāji. Pēdējos divos gados veidlapas 2-ieguldījumi (īsā) respondenti visu informāciju ir snieguši tikai elektroniskā veidā. Aizpildot šo veidlapu elektroniski, respondentam tiek nodrošināta automātiska kopsummas aprēķināšana – tā nav jāaprēķina un nav jāievada. Līdz ar to respondentam netiek radīta papildu noslodze par tiem administratīvi pieejamiem datiem, kurus respondents iesniedz Valsts kasei saskaņā ar Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 7. pielikuma veidlapu Nr. 5 "Nemateriālo ieguldījumu un pamatlīdzekļu izmaiņu pārskats".  CSP nepiekrīt institūciju apgalvojumam, ka iestādes gada pārskats nodrošina CSP nepieciešamo informāciju un ka CSP pārskats  2-ieguldījumi ir identisks pārskatam "Nemateriālo ieguldījumu un pamatlīdzekļu izmaiņu pārskats" (veidlapa Nr. 5). CSP paskaidro, ka Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 7. pielikuma veidlapā Nr. 5 "Nemateriālo ieguldījumu un pamatlīdzekļu izmaiņu pārskats" sniedzamā informācija nenodrošina pietiekami detalizētu informāciju par nemateriālajiem ieguldījumiem un pamatlīdzekļiem, kas nepieciešama Eiropas Parlamenta un Padomes 2013. gada 21. maija Regulas Nr. 549/2013 par Eiropas nacionālo un reģionālo kontu sistēmu Eiropas Savienībā prasību izpildei. Pārvalde no respondentiem pieprasa nemateriālo ieguldījumu un pamatlīdzekļu pieauguma detalizētu sadalījumu, kas nav iegūstams no veidlapas Nr. 5 (nemateriālo ieguldījumu un jaunu pamatlīdzekļu iegāde, izveidošana, kapitālais remonts). Ēku, būvju un celtņu sadalījums nepieciešams šādā detalizācijā: dzīvojamās mājas; citas ēkas, būves un celtnes. No nemateriālajiem ieguldījumiem atsevišķi jānodala koncesijas, patenti, licences, preču zīmes un datorprogrammas. No pārējiem pamatlīdzekļiem jānodala transportlīdzekļi un izklaides, literārie un mākslas oriģināldarbi. No bioloģiskiem un pazemes aktīviem jānodala ilggadīgie stādījumi un citi regulāri ražojošu koku stādījumi. Līdzīgā veidā četrās grupās jāsadala gan pamatlīdzekļu izveidošana un nepabeigto celtniecības objektu izmaksas, gan ilgtermiņa ieguldījumi nomātajos pamatlīdzekļos. Papildus nepieciešami dati par pārskata gadā pārdotajiem nemateriālajiem ieguldījumiem un pamatlīdzekļiem.  CSP turpina iesākto darbu respondentu sloga mazināšanā un ir izstrādājusi veidlapu 2-ieguldījumi un 2-ieguldījumi (īsā) "Pārskats par ieguldījumu kustību". Divus gadus respondenti aizpildīs īso veidlapu (2017. gadā par 2016. gadu un 2018. gadā – par 2017. gadu), bet katru trešo gadu – pilno veidlapu (2019. gadā par 2018. gadu).  CSP neiebilst pret FM ieteikumu izvērtēt iespēju apvienot abas veidlapas un informāciju sniegt tikai finanšu gada pārskata veidlapā Nr. 5 ar nosacījumu, ka CSP nepieciešamajos termiņos saņems no Valsts kases pilnu informāciju.  Atkārtoti vēršam uzmanību, ka CSP atbalsta Informatīvā ziņojuma 1.1.3. apakšpunkta piemērā Valsts kases izteikto priekšlikumu paplašināt Ministru kabineta 2010. gada 21. jūnija noteikumu Nr. 541 "Noteikumi par valsts un pašvaldību institūciju amatpersonu un darbinieku atlīdzības uzskaites sistēmu" ietvaros sniegtā pārskata pielietojumu, t. i., izmantojot to kā centralizētu datubāzi citām institūcijām, kam nepieciešami personāla un/vai atalgojuma dati. Ja Valsts kases minētajā valsts pārvaldes iestāžu cilvēkresursu plānošanas un vadības IT sistēmas (CIVIS) projektā, kurš tiek piedāvāts kā iespējamais risinājums administratīvā sloga samazināšanai valsts pārvaldē, tiks iekļautas visu ieinteresēto iestāžu, arī CSP, vajadzības, tad tiktu novērsta pašreizējā situācija, kad par vienām un tām pašām iestādēm tiek apkopota un publicēta nesaskaņota informācija, kas tiek iegūta, lietojot dažādas metodoloģijas un klasificēšanas kritērijus |
|  |  |  |  | SM:  Pārskats identisks "Nemateriālo ieguldījumu un pamatlīdzekļu izmaiņu pārskatam" (veidlapa Nr. 5), ko iesniedz kopā ar gada pārskatu Valsts kasē |
|  |  |  |  | Valsts kase:  Pārskatā pieprasītā informācija tiek sniegta gada pārskata veidlapā "Nemateriālo ieguldījumu un pamatlīdzekļu izmaiņu pārskats". CSP informācija ir detalizētāka un sniedzama citā aspektā nekā finanšu pārskata pielikumos |
|  |  |  |  | Maksātnespējas administrācija:  Šī informācija līdzīgā aspektā ir atrodama iestādes gada pārskatā, līdz ar to attiecībā uz valsts pārvaldes iestādēm kopumā šai informācijai vajadzētu būt pieejamai konsolidētajā gada pārskatā |
|  |  |  |  | Valsts policija, Valsts robežsardze,Nodrošinājuma valsts aģentūra, Iekšlietu ministrijas Veselības un sporta centrs, Iekšlietu ministrijas Informācijas centrs:  Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 7. pielikuma veidlapā Nr. 5 "Nemateriālo ieguldījumu un pamatlīdzekļu izmaiņu pārskats" sniedzamā informācija dublējas ar Ministru kabineta 2006. gada 6. novembra noteikumu Nr. 922 "Valsts statistikas pārskatu un anketu veidlapu paraugu apstiprināšanas noteikumi" pielikuma Nr. 165 veidlapā 2-ieguldījumi "Pārskats par ieguldījumu kustību" sniedzamo informāciju |
|  |  |  |  | IAUI:  Pārskatā pieprasītā informācija tiek sniegta gada pārskata veidlapā "Nemateriālo ieguldījumu un pamatlīdzekļu izmaiņu pārskats" |
|  |  |  |  | Iekšlietu ministrijas Iekšējās drošības birojs:  Šim pārskatam pieprasītā informācija atspoguļota gada finanšu pārskata 5. veidlapā "Nemateriālo ieguldījumu un pamatlīdzekļu izmaiņu pārskats" |
|  |  |  |  | IeM:  Dublējas ar Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 7. pielikuma veidlapu Nr. 5 "Nemateriālo ieguldījumu un pamatlīdzekļu izmaiņu pārskats".  Šīs informācijas iegūšanai iesakām izmantot gada pārskata veidlapu Nr. 5 "Nemateriālo ieguldījumu un pamatlīdzekļu izmaiņu pārskats", kas pieejama Valsts kases informācijas sistēmā "e-Pārskati" |
|  |  |  |  | FM:  Pārskats gandrīz dublē informāciju, kas uzrādīta finanšu gada pārskata veidlapā Nr. 5 "Nemateriālo ieguldījumu un pamatlīdzekļu izmaiņu pārskats" (Ministru kabineta 2013. gada 15. oktobra noteikumi Nr. 1115 "Gada pārskata sagatavošanas kārtība"). Tādēļ nepieciešams izvērtēt iespēju apvienot abas veidlapas un informāciju sniegt tikai finanšu gada pārskata veidlapā Nr. 5 |
|  |  |  |  | LM:  Pārskata A sadaļā nepieciešamo informāciju iespējams eksportēt no Valsts budžeta pārskatu informācijas sistēmas veidlapas Nr. 5 "Nemateriālo ieguldījumu un pamat­līdzekļu izmaiņu pārskats" (Ministru kabineta 2013. gada 15. oktobra noteikumi Nr. 1115 "Gada pārskata sagatavošanas kārtība", 7. pielikums) |
|  |  |  |  | Ārlietu ministrija (turpmāk – ĀM):  Apkopotus datus elektroniskā veidā var sniegt Valsts kase |
|  |  | 2-gada. Kompleksais pārskats par darbību pārskata gadā (vidējais darbinieku skaits gadā, aprēķinātā bruto darba samaksa tiem, kuriem nodokļus maksā darba devējs, ieņēmumi un kārtējie izdevumi) | Reizi gadā | IeM:  Dublējas ar Ministru kabineta 2013. gada 15. oktobra noteikumu Nr. 1115 "Gada pārskata sagatavošanas kārtība" 19. pielikuma veidlapu Nr. 2 "Pārskats par budžeta izpildi" un 8. pielikuma veidlapu Nr. 6 "Krājumu izmaiņu pārskats".  Šīs informācijas iegūšanai iesakām izmantot gada pārskata veidlapas Nr. 6 "Krājumu izmaiņu pārskats" un Nr. 2 "Pārskats par budžeta izpildi", kas pieejamas Valsts kases informācijas sistēmā "e-Pārskati" |
|  |  |  |  | CSP:  CSP paskaidro – pat ja atsevišķi pārskata 2-gada rādītāji dublējas ar VID gada pārskatu, gada pārskatā pieejamā informācija neļauj izpildīt Eiropas Parlamenta un Padomes 2013. gada 21. maija Regulas Nr. 549/2013 par Eiropas nacionālo un reģionālo kontu sistēmu Eiropas Savienībā prasības. No gada pārskata nav iespējams iegūt statistikai nepieciešamo informācijas detalizāciju, piemēram, nav pieejama informācija par darbinieku skaita un atalgojuma sadalījumu pa NACE klasifikācijas pozīcijām |
| 7. Ministru kabineta 2012. gada 31. jūlija noteikumi Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem" | FM | 1. Valsts budžeta kopsavilkums  2. Pamatbudžetā iemaksājamās valsts nodevas | Reizi gadā | SM:  Daļēji dublējas ar Ministru kabineta 2011. gada 23. augusta instrukciju Nr. 8 "Instrukcija par valsts budžeta izpildes analīzi" (skat. SM komentāru par Ministru kabineta 2011. gada 23. augusta instrukciju Nr. 8 "Instrukcija par valsts budžeta izpildes analīzi").  1. Veidlapa Nr. 19(pb) "Valsts pamatbudžeta kopsavilkums". Veidlapu integrēt SAP sistēmā, nevis pārrakstīt *Excel* failā datus, kam pēc būtības vajadzētu tikt uzskaitītiem automātiski, nevis ievadītiem ar roku.  2. Veidlapa Nr. 6. jāvienkāršo un valsts budžeta ieņēmumu kods nebūtu jāvada ministrijām, bet pēc vienotas metodikas Valsts kasei vai FM, tādā veidā neuzliekot par pienākumu ministrijām minēt, kurš kods katrā gadījumā ir piemērots |
|  |  |  |  | LM:  Ministru kabineta 2016. gada 30. augusta noteikumu Nr. 576 "Grozījumi Ministru kabineta 2012. gada 31. jūlija noteikumos Nr. 523 "Noteikumi par budžeta pieprasījumu izstrādāšanas un iesniegšanas pamatprincipiem"" jaunās prasības valsts budžeta paskaidrojuma saturam paredz, ka resursu vadības kartēs, jauno politikas iniciatīvu tabulās un tekstā pie budžeta apakšprogrammām tiek pievienoti rezultatīvie rādītāji. Tā rezultātā vienā dokumentā darbības rezultatīvie rādītāji atkārtojas trīs reizes. Līdz ar to piedāvājam izslēgt informācijas dublēšanos, nodrošinot valsts budžeta paskaidrojuma pārskatāmību |
| 8. Ministru kabineta 2010. gada 28. decembra noteikumi Nr. 1220 "Asignējumu piešķiršanas un izpildes kārtība" | Finanšu ministrija | Ministrijai kārtējam gadam apstiprināto resursu izdevumu segšanai un izdevumu apmēra sadalījums pa mēnešiem | Reizi gadā | FM:  Ierosinām izvērtēt iespēju ministrijai kārtējam gadam apstiprināto resursu izdevumu segšanai un izdevumu apmēra sadalījumu noteikt pa ceturkšņiem.  Valsts kase pozitīvi vērtē FM ierosinājumu pārskatīt noteikto prasību par sadalījuma informācijas iesniegšanu un finanšu ministra rīkojuma par resursu izdevumu segšanai un izdevumu pa mēnešiem uz saimnieciskā gada sākumu izdošanu. No Valsts kases puses būtu atbalstāma minētās prasības svītrošana no normatīvā akta, jo sadalījuma rīkojumā apstiprinātā informācija par resursu izdevumu segšanai un izdevumu sadalījumu pa mēnešiem uz saimnieciskā gada sākumu Valsts kasē netiek izmantota lēmumu pieņemšanā naudas līdzekļu vadībā. Papildus sadalījuma rīkojuma atcelšana samazinātu finansēšanas plānu apstrādei patērējamo laiku gada nogalē, jo Valsts kasei, veicot nākamā saimnieciskā gada finansēšanas plānu atbilstības gadskārtējā valsts budžeta likumā noteiktajai apropriācijai kontroli, ir jānodrošina kontrole – sadalījuma rīkojumā minēto summu atbilstības finansēšanas plānu kopsummām pārbaude, un pašreiz šī kontrole tiek veikta manuāli, jo sadalījuma rīkojuma dati netiek ievadīti Vienotajā valsts budžeta plānošanas un izpildes informācijas sistēmā |
| 9. Ministru kabineta 2010. gada 5. maija noteikumu Nr. 413 "Notei­kumi par gada publiskajiem pārskatiem" 6.1. un 6.5. apakš­punkts | – | Valsts budžeta finansējums un tā izlietojums (6.1. apakšpunkts), aizdevumu izlietojums, aizņēmu­mu izlietojums (6.5. apakšpunkts) | Reizi gadā līdz 1. augustam jāpublicē iestādes tīmekļvietnē | EM:  Apzinoties, ka katras minētās prasības nolūks atšķiras (sevišķi attiecībā uz gada publisko pārskatu, kura primārais nolūks ir sabiedrības informēšana), vēršam uzmanību, ka vieni un tie paši finansiālie rādītāji gada laikā jāiekļauj trijos dokumentos.  Valsts budžeta izpildes publicitāti nodrošina Valsts kase savā tīmekļvietnē [www.kase.gov.lv](http://www.kase.gov.lv) →Pārskati →Valsts kopbudžeta izpilde →Operatīvie pārskati (sadalījumā par resoriem, programmām, apakšprogrammām).  Citā aspektā, bet pēc būtības to pašu informāciju iestādes iekļauj gada publiskajā pārskatā.  Aicinām pārskatīt prasības gada publiskajam pārskatam, akcentu no finansējuma izlietojuma pārvirzot uz sasniegumiem (t. sk., iespējams, no kādas pozīcijas atsakoties) – aicinām paplašināt "Politikas un resursu vadības karšu", kas 2016. gadā ieviestas kā papildinājums valsts budžeta pieprasījuma paskaidrojumam[[16]](#footnote-17), pielietojumu un apsvērt iespēju ministrijām un citām centrālajām valsts pārvaldes iestādēm mainīt nosacījumus gada publiskā pārskata struktūrai, to balstot minētajās kartēs. Papildus aicinām pilnveidot Politikas plānošanas dokumentu datubāzi (vai tās uzturēšanas nosacījumus), lai veidotos sasaiste starp politikas plānošanas dokumentu un Ministru kabineta lēmumiem par tā īstenošanai piešķirtajiem finanšu līdzekļiem. Pašlaik šāda sasaiste tiek uzturēta decentralizēti un manuāli, un tas neatbilst modernai e-pārvaldei |
|  |  |  |  | Valsts kase:  Administratīvo slogu būtu iespējams mazināt, centralizēti (izmantojot FM pieejamo datubāzi) publicējot visu institūciju datus par personālu un atalgojumu, ko šobrīd atbilstoši normatīvo aktu regulējumam katra institūcija sagatavo un publicē savā tīmekļvietnē vai ietver publiskajā pārskatā (saskaņā ar Ministru kabineta 2016. gada 12. aprīļa noteikumiem Nr. 225 "Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām", Ministru kabineta 2007. gada 6. marta noteikumiem Nr. 171 "Kārtība, kādā iestādes ievieto informāciju internetā" un Ministru kabineta 2010. gada 5. maija noteikumiem Nr. 413 "Noteikumi par gada publiskajiem pārskatiem") |
| 10. Ministru kabineta 2012. gada 11. decembra noteikumi Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" | – | Pamatbudžeta bāzes aprēķini sadalījumā pa n+1, n+2 un n+3 gadu | līdz n gada 31. janvārim | LM:  Ministru kabineta 2012. gada 11. decembra noteikumi Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" (turpmāk – MK noteikumi Nr. 867) nosaka, ka FM pamatbudžeta bāzes aprēķinus sadalījumā pa n+1, n+2 un n+3 gadu ministrijai nosūta līdz n gada 31. janvārim. Ja ministrija nesaskaņo Finanšu ministrijas veiktos pamatbudžeta bāzes aprēķinus, tā 10 darbdienu laikā var iesniegt pamatotus iebildumus un priekšlikumus, tai skaitā priekšlikumus izmaiņām starp izdevumu kodiem atbilstoši ekonomiskajām kategorijām.  Balstoties uz LM pieredzi, var secināt, ka kārtējā gada sākumā bāzes izdevumu precizējumi atbilstoši MK noteikumiem Nr. 867 tiek sagatavoti tikai tehniski. Faktiski tikai gada vidū pēc statistikas datu un rezultatīvo rādītāju izpildes analīzes (vairāku mēnešu izpildes) un makroekonomiskajām prognozēm var sākt strādāt pie pabalstu un pensiju izdevumu prognozēšanas un aprēķināšanas. Vienlaikus arī Eiropas Savienības politiku instrumentu un pārējās ārvalstu finanšu palīdzības līdzekļu finansēto vai līdzfinansēto projektu un pasākumu īstenošanai atbilstoši precizētajiem darba grafikiem un naudas plūsmām bāzes izdevumus nav iespējams korekti precizēt gada sākumā, ņemot vērā, ka ir uzsācies jaunais plānošanas periods un projekti tiek uzsākti pakāpeniski gada laikā. Arī Eiropas Savienības politiku instrumentu un pārējo ārvalstu finanšu palīdzības līdzekļu ietvaros veikto ieguldījumu turpmāka nodrošināšana saistās vispirms ar uzturēšanas izdevumu iestrādi kārtējā gada budžetā un tikai pēc tam bāzes izdevumos. Atbilstoši MK noteikumiem Nr. 867 papildu finansējumu ES projektu ietvaros veikto ieguldījumu turpmākai nodrošināšanai atļauts pieprasīt, ja projekts ir pabeigts un veikts galīgā norēķina maksājums. Pamatā projektu īstenošanas beigu periods un galīgā norēķina maksājums neatbilst bāzes izdevumu n+1, n+2 un n+3 sagatavošanas termiņam.  Priekšlikums: sadarbībā ar FM nepieciešams pārskatīt MK noteikumos Nr. 867 noteiktos termiņus bāzes izdevumu precizēšanai un saskaņošanai ar FM, lai izvairītos no dubultas šī darba veikšanas gada sākumā un gada vidū |

4.tabula

Citi informācijas pieprasījumi

| Normatīvais regulējums, kas nosaka informācijas sniegšanu | Valsts iestādes, kas pieprasa minēto informāciju | Sniedzamās informācijas saturs | Informācijas sniegšanas termiņi | Iestādes informācijas sniegšanas lietderības novērtējums un priekšlikumi turpmākai rīcībai | Turpmākā rīcība |
| --- | --- | --- | --- | --- | --- |
| 1. Ministru kabineta 2012. gada 9. oktobra noteikumi Nr. 694 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda vadības noteikumi" | FM, Finanšu instrumentu birojs | 1. Aktualizēts programmas komunikācijas plāns.  2. Ceturkšņa pārskati par plānotajiem informatīvajiem un publicitātes pasākumiem.  3. Programmas gada pārskats par publicitātes un informatīvajiem pasākumiem | 1. Līdz kārtējā gada 1. janvārim.  2. Reizi ceturksnī līdz 15. martam,  5. jūnijam,  15. septembrim un 15. decembrim.  3. Līdz kārtējā gada 15. februārim | SIF:  Ieteikums izveidot vienotu elektronisku sistēmu, kurā informāciju iespējams iesniegt tiešsaistē un kur ērtā un pārskatāmā veidā var informāciju apkopot un atlasīt | Ņemot vērā to, ka EEZ un Norvēģijas finanšu instrumenta 2009.–2014. gada perioda noslēgums ir šā gada 31. decembrī, šādas sistēmas izveide šobrīd nebūtu lietderīga, ņemot vērā atlikušo laiku un pieejamo finansējumu Tehniskās palīdzības projekta ietvaros.  FM izskatīt jautājumu par vienotas elektroniskas sistēmas (vai cita veida vienota, vienkāršota risinājuma) izveidi jaunā finanšu instrumentu perioda ietvaros EEZ un Norvēģijas finanšu instrumenta Komunikācijas vadības darba grupā |
| 2. Ministru kabineta 1995. gada 11. jūlija noteikumu Nr. 197 "Noteikumi par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu mantas pašreizējo vērtību" 7.2. apakšpunkts | – | CSP oficiālajā izdevumā "Latvijas Vēstnesis" jāpublicē inflācijas (patēriņa cenu) indeksi katram ceturksnim laikā no 1990. gada | Katru ceturksni | EM:  CSP minēto informāciju var ievietot savas tīmekļvietnes datubāzē. Patēriņa cenu indekss katram ceturksnim laikā no 1990. gada ar 2017. gada maiju tiek publicēts CSP tīmekļvietnes datubāzē | EM sagatavot un līdz 2018. gada 1. jūlijam iesniegt Ministru kabinetā grozījumus Ministru kabineta 1995. gada 11. jūlija noteikumos Nr. 197 "Par bijušo īpašnieku mantas kompensācijas vērtības noteikšanu un tās salīdzināšanu ar privatizējamo objektu mantas pašreizējo vērtību" |
| 3. Ministru kabineta 2009. gada 1. septembra instrukcija Nr. 14 "Vienotā uzdevumu izpildes kontroles kārtība ministrijās un Valsts kancelejā" | Valsts kanceleja | Informācija par uzdevumu izpildi | – | TM:  Priekšlikums vienkāršot Valsts kancelejas uzdoto uzdevumu kontroles procesu. Administratīvais slogs ministrijās mazinātos, ja Valsts kanceleja, izdarot atzīmes par uzdevuma izpildes kontroles uzsākšanu un uzdevuma izpildes datumu, elektroniski vai DAUKS sistēmā paziņotu ministrijām par šo faktu uzreiz, tādējādi atslogojot ministrijas no individuālas dokumentu izvērtēšanas un uzdevumu izpildes datumu noteikšanas | Valsts kancelejai risināt jautājumu projekta "Vienotais tiesību aktu projektu izstrādes un saskaņošanas portāls" ietvaros |
| 4. Publiskas personas kapitāla daļu un kapitālsabiedrību pārvaldības likuma  29. un 30. pants | Pārresoru koordinācijas centrs | 1. Kapitālsabiedrību saraksts, kas grupēts pēc turētāja, nozares vai lieluma kritērijiem, pēc valsts dalības apmēra kapitālā, atlasīto kapitālsabiedrību kopas vidējie finanšu rādītāji, valsts piešķirtā finansējuma attīstība pa gadiem, piešķirtais finansējums atlasīto kapitālsabiedrību kopai vai konkrētai nozarei, kapitālsabiedrības veiktās iemaksas valsts budžetā, tai skaitā dividendes, nodokļu maksājumi.  2. Informācija ikgadējā publiskā pārskata par valstij piederošajām kapitālsa­biedrībām un kapitāla daļām sagatavošanai, t. i., kapitālsabiedrību darbību raksturojoša informācija – pamatinformācija, darbības raksturojums, finanšu rādītāji | 1. Pārresoru koordinācijas centra noteikts termiņš  2. Katru gadu  31. jūlijs, ņemot vērā, ka Pārresoru koordinācijas centram ikgadējais publiskais pārskats par valstij piederošajām kapitālsabiedrībām un kapitāla daļām jāsagatavo un līdz 30. augustam jāiesniedz Ministru kabinetā un Saeimā | Pārresoru koordinācijas centrs (turpmāk – PKC):  Apvienot ar informācijas sniegšanu saistītās darbības rezultātu izvērtēšanai. Nepieciešami grozījumi Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" | PKC sagatavot un līdz 2018. gada 1. jūlijam iesniegt nepieciešamos grozījumus Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" |
| 5. Ministru kabineta  2016. gada 9. februāra noteikumu Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" 6. punkts  Publiskas personas kapitāla daļu un kapitālsabiedrību pārvaldības likuma 27. pants | PKC | Informācija kapitālsabiedrības rezultātu izvērtēšanai – finanšu mērķi, finanšu rādītāji, nefinanšu mērķi (plāns un izpilde) | Mēneša laikā pēc kapitālsabiedrības gada pārskata ap­stiprināšanas | PKC:  Iekļaut nepieciešamo informāciju ikgadējā publiskā pārskata sagatavošanai un ievadei datubāzē. Nepieciešami grozījumi Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" | PKC sagatavot un līdz 2018. gada 1. jūlijam iesniegt nepieciešamos grozījumus Ministru kabineta 2016. gada 9. februāra noteikumos Nr. 95 "Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme" |
| 6. Ministru kabineta 2007. gada 6. marta noteikumi Nr. 171 "Kārtība, kādā iestādes ievieto informāciju internetā" | Valsts pārvaldes iestāžu datubāze | Tīmekļvietne | Pastāvīgi | SM (Valsts dzelzceļa tehniskā inspekcija):  Plānošanas dokumenti  Reglamenti  Gada pārskati  Tāmes  Informācija tiek ievietota gan VK uzturētajās datubāzēs (Politikas plānošanas dokumentu datubāze un Tiešās pārvaldes iestāžu datubāze), gan iestāžu tīmekļvietnēs.  Atteikties no datu ievades dublēšanas, izvērtēt datubāzu lietderību | Valsts kancelejai risināt jautājumu par TPI datubāzē ievadāmo informāciju CIVIS un Valsts un pašvaldības iestāžu tīmekļvietņu vienotās platformas ietvaros |
|  |  |  |  | Valsts kase:  Administratīvo slogu būtu iespējams mazināt, centralizēti (izmantojot FM pieejamo datu­bāzi) publicējot visu institūciju datus par personālu un atalgojumu, ko šobrīd atbilstoši normatīvo aktu regulējumam katra institūcija sagatavo un publicē savā tīmekļvietnē vai ietver publiskajā pārskatā (saskaņā ar Ministru kabineta 2016. gada 12. aprīļa noteikumiem Nr. 225 "Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām", Ministru kabineta 2007. gada 6. marta noteikumiem Nr. 171 "Kārtība, kādā iestādes ievieto informāciju internetā" un Ministru kabineta 2010. gada 5. maija noteikumiem Nr. 413 "Noteikumi par gada publiskajiem pārskatiem") |
| 7. Ministru kabineta 2000. gada 26. septembra noteikumu Nr. 332 "Noteikumi par benzīna un dīzeļdegvielas atbilstības novērtēšanu"  22.2punkts | EM | Informācija par degvielas kvalitāti, realizētā benzīna un dīzeļdegvielas kopējo apjomu, kā arī realizēto benzīna un dīzeļdegvielas (ar maksimālo sēra saturu 10 mg/kg) apjomu valstī iepriekšējā gadā | Reizi gadā līdz 15. maijam | EM:  Saskaņā ar Eiropas Parlamenta un Padomes 1998. gada 13. oktobra Direktīvu 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK un tās grozījumiem (turpmāk – Degvielas kvalitātes direktīva), dalībvalstīm ir pienākums izveidot degvielas kvalitātes uzraudzības sistēmu saskaņā ar attiecīgo Eiropas standartu (EN 14274) prasībām.  Saskaņā ar Degvielas kvalitātes direktīvas 8. panta 3. punktu katru gadu līdz 31. augus­tam dalībvalstīm jāiesniedz Eiropas Komisi­jai (turpmāk – EK) valsts degvielas kvalitātes ziņojums par iepriekšējo kalendāra gadu.  EK ir izveidojusi kopīgu formātu kopsavilkuma iesniegšanai par valsts degvielas kvalitātes datiem (*Microsoft Excel* vidē) – degvielas kvalitātes kontroles pārskatu.  Ministru kabineta 2000. gada 26. septembra noteikumu Nr. 332 "Noteikumi par benzīna un dīzeļdegvielas atbilstības novērtēšanu" 15. punkts paredz, ka VID veic degvielas tirgus uzraudzību. Ministru kabineta 2000. gada 26. septembra noteikumu Nr. 332 "Noteikumi par benzīna un dīzeļdegvielas atbilstības novērtēšanu" 22.2 punkts paredz, ka VID katru gadu līdz 15. maijam iesniedz EM informāciju par degvielas kvalitāti, realizētā benzīna un dīzeļdegvielas kopējo apjomu valstī iepriekšējā gadā. Savukārt EM ir pienākums šo infor­māciju līdz 30. jūnijam iesniegt EK | EM 2018. gadā veikt grozījumus Ministru kabineta 2000. gada 26. septembra noteikumos Nr. 332 "Noteikumi par benzīna un dīzeļdegvielas atbilstības novērtēšanu" paredzot, ka VID tiek noteikts par degvielas kvalitātes kontroles pārskata sagatavotāju un iesniedzēju Eiropas vides informācijas un novērojumu tīklā (*Eionet*) |

1. Labāka regulējuma tīkla ekspertu sniegtā informācija. [↑](#footnote-ref-2)
2. Palielinājums 2016. gadā skaidrojams ar šādiem Ministru kabineta noteikumu projektiem: Ministru kabineta 2016. gada 29. marta noteikumi Nr. 187 ''Noteikumi par kritērijiem un kārtību, kādā speciālās izglītības iestādei piešķir speciālās izglītības attīstības centra statusu'', Ministru kabineta 2016. gada 9. augusta noteikumi Nr. 526 ''Grozījumi Ministru kabineta 2011. gada 15. februāra noteikumos Nr. 131 ''Iedzīvotāju reģistrā iekļauto ziņu aktualizēšanas kārtība'''' un Ministru kabineta 2016. gada 20. decembra noteikumi Nr. 813 ''Noteikumi par oficiālās statistikas programmu 2017.–2019. gadam''. [↑](#footnote-ref-3)
3. Labāka regulējuma tīkla ekspertu sniegtā informācija [↑](#footnote-ref-4)
4. 2016. gada 1. janvārī stājās spēkā jauns Statistikas likums, un uz iepriekšējā likuma pamata izdotie Ministru kabineta 2006. gada 6. novembra noteikumi Nr. 922 "Valsts statistikas pārskatu un anketu veidlapu paraugu apstiprināšanas noteikumi" zaudēja spēku.

   Atbilstoši CSP sniegtajai informācijai lielākā daļa no Ministru kabineta 2016. gada 20. decembra noteikumos Nr. 812 "Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi" minēto pārskatu veidlapām ir izstrādātas, lai izpildītu ES informācijas sniegšanas prasības. [↑](#footnote-ref-5)
5. Aprēķināts saskaņā ar Ministru kabineta 2009. gada 15. decembra instrukcijā Nr. 19 ''Tiesību aktu sākotnējās ietekmes izvērtēšanas kārtība'' ietverto formulu, pamatojoties uz Valsts kancelejai sniegto informāciju un pieņemot, ka izmaiņas taupīs vismaz 16,75 cilvēkstundas gadā vienai iestādei, savukārt vidējā stundas likme publiskajā sektorā ir apmēram 9,58 EUR/h. [↑](#footnote-ref-6)
6. Eiropas Savienības Statistikas birojs. [↑](#footnote-ref-7)
7. Atbilstoši Ministru kabineta 2009. gada 15. decembra instrukcijā Nr. 19 ''Tiesību aktu sākotnējās ietekmes izvērtēšanas kārtība'' ietvertajai formulai, pieņemot, ka skaidrojums ir jāsniedz mazai valsts pārvaldes iestādei, vidējās darbaspēka izmaksas valsts pārvaldē ir 9,58 EUR/h, informācijas sagatavošanai nosūtīšanai un nosūtīšanai nepieciešamas apmēram 8 h, informāciju sniedz vienreiz gadā vismaz 172 iestādes, tad administratīvo izmaksu samazinājums varētu būt 13182,08 EUR. [↑](#footnote-ref-8)
8. Atbilstoši Ministru kabineta 2009. gada 15. decembra instrukcijā Nr. 19 ''Tiesību aktu sākotnējās ietekmes izvērtēšanas kārtība'' ietvertajai formulai, pamatojoties uz Valsts kancelejai sniegto informāciju un pieņemot, ka vidējās darbaspēka izmaksas valsts pārvaldē ir 9,58 EUR/h, informācijas sniegšanai nepieciešamas apmēram 1,75 h vienai iestādei, informāciju sniedz vienreiz gadā vismaz 172 iestādes, tad administratīvo izmaksu samazinājums varētu būt 28843,58 EUR. [↑](#footnote-ref-9)
9. Piemēram, atbilstoši Ministru kabineta 2009. gada 15. decembra instrukcijā Nr. 19 ''Tiesību aktu sākotnējās ietekmes izvērtēšanas kārtība'' ietvertajai formulai aktuālas iestādes darbības stratēģijas nosūtīšana ievietošanai TPI datubāzē aizņem apmēram 0,13 h (5 min), vidējās darbaspēka izmaksas valsts pārvaldē ir 9,62 EUR/h, aktuālo stratēģiju nosūta vienreiz gadā, administratīvās izmaksas vienai iestādei saistībā ar šīs prasības ievietošanu TPI datubāzē ir apmēram 1,25 EUR ik gadu jeb 215 EUR vismaz 172 iestādēm. [↑](#footnote-ref-10)
10. Priekšlikums ir īstenots ar Ministru kabineta 2017. gada 9. augusta rīkojumu Nr. 413 "Grozījums Ministru kabineta 2005. gada 6. aprīļa rīkojumā Nr. 210 "Par Lauksaimniecības ilgtermiņa investīciju kreditēšanas programmu"". [↑](#footnote-ref-11)
11. Priekšlikums ir īstenots ar Ministru kabineta 2017. gada 16. augusta sēdes protokola Nr. 39 36. § "Protokollēmuma projekts "Par Ministru kabineta 2012. gada 29. maija sēdes protokollēmuma (prot. Nr. 30 55. §) "Noteikumu projekts "Valsts atbalsta lauksaimniecībā izmantojamās zemes iegādei lauksaimniecības produkcijas ražošanai piešķiršanas kārtība"" 4. punktā dotā uzdevuma atzīšanu par aktualitāti zaudējušu"". [↑](#footnote-ref-12)
12. Priekšlikums ir īstenots. Ar Ministru kabineta 2017. gada 11. aprīļa noteikumiem Nr. 200 "Grozījums Ministru kabineta 2005. gada 22. marta noteikumos Nr. 201 "[Korupcijas novēršanas un apkarošanas biroja nolikums](https://likumi.lv/ta/id/104520-korupcijas-noversanas-un-apkarosanas-biroja-nolikums)"" tika svītrots Korupcijas novēršanas un apkarošanas biroja nolikuma 13. punkts. [↑](#footnote-ref-13)
13. Priekšlikums ir īstenots. Informāciju par aizdevumu veidā īstenoto valsts atbalstu lauksaimniecībā izmantojamās zemes iegādei nav nepieciešams turpmāk sagatavot un sniegt Ministru kabinetā, jo Ministru kabineta 2015. gada 1. decembra noteikumi Nr. 688 "Noteikumi par akciju sabiedrības "Attīstības finanšu institūcija Altum" konsultatīvo padomi" nosaka programmu īstenošanas uzraudzības kārtību un ar 2018. gadu attiecīgā informācija tiks iekļauta arī ikgadējā Latvijas lauksaimniecības ziņojumā. [↑](#footnote-ref-14)
14. Priekšlikums ir īstenots. Pamatojoties uz Ministru kabineta 2016. gada 8. novembra sēdes protokollēmumu (prot. Nr. 60 11. §), darba tirgus vidēja un ilgtermiņa prognozes kopš 2016. gada tiek sagatavotas reizi divos gados. [↑](#footnote-ref-15)
15. Informācija par atalgojuma izmaiņām pieejama Finanšu ministrijas tīmekļvietnē, sadaļas ''Sabiedriskajā sektorā nodarbināto atlīdzības politika'' apakšsadaļā ''Informatīvie ziņojumi par atalgojuma izmaiņām''. [↑](#footnote-ref-16)
16. Ministru kabineta 2016. gada 30. augusta noteikumi Nr. ''Grozījumi Ministru kabineta 2012. gada 31. jūlija noteikumos Nr. 523 ''Noteikumi par budžeta pieprasījumu izstrādāšanas un iesniegšanas pamatprincipiem'''' [↑](#footnote-ref-17)